Energyobserver - U SRBIJI SE SVAKE GODINE BACI GOTOVO 247.000 TONA HRANE\nSvake godine se u Srbiji baci gotovo 247.000 tona hrane, što je, posmatrano na dnevnom nivou čak 676 tona, pokazala je analiza prvog zvaničnog istraživanja o bacanju hrane u domaćinstvima u Srbiji, saopštio je 28. avgusta Centar za unapređenje životne sredine, koji je uradio istraživanje.\n"Svako od nas, uključujući celokupno stanovništvo bez obzira na uzrast, baci oko 35 kilograma hrane godišnje, odnosno hrane u vrednosti od oko 10.000 dinara", ističe se u saopštenju.\n"Najviše se baca hleb (10,18 kilograma), zatim meso (7,18 kilograma) i mleko (6,74 litara), a najmanje voće (5,7 kilograma) i povrće (5,33 kilograma)", navedeno je dalje i istaknuto da bi se, kada bi svu količinu hrane koja se u Srbiji baci u roku od godinu dana spakovali u dostavne kamione, kolona koju bi oni formirali protezala od Subotice do Kragujevca.\nCentar za unapređenje životne sredine naveo je i da će sredinom oktobra u Beogradu biti održan 10. Međunarodni festival zelene kulture "Green fest" pod sloganom "Promeni igru. Budućnost je na Zemlji!" sa ciljem da se pokrene radoznalost i kreativnost, razmišljanje i promišljanje o cirkularnoj ekonomiji i održivom razvoju i osnaži sve posetioce da postanu deo akcije.\n28.08.2019 · HRANA / SRBIJA


Na Kosovu preminulo 13 osoba, još 245 novoobolelih\nNacionalni institut za javno zdravlje Kosova saopštio je u nedelju 2. avgusta da je u roku od 24 sata preminulo 13 pacijenata obolelih od COVID-19 pa se broj smrtnih slučajeva od početka epidemije povećao na 249.\nRegistrovano je još 245 pozitivnih na korona virus od ukupno testiranih 468 uzoraka uzetih sa infektivne klinike Univerzitetsko bolničko kliničkog centra i sa terena.\nBroj osoba obolelih od COVID-19 se povećao na 8.799, ali je do sada izlečeno 4.863 osoba, tako da broj aktivnih slučajeva iznosi 3.687.\nU poslednje vreme na Kosovu broj obolelih na dnevnom nivou prelazi 200, a testira se između 400 i 500 uzoraka.\nTakođe, beleži se i rekordan broj smrtnih slučajeva pa je ministar zdravlja Armend Zemaj 1. avgusta najavio pooštravanje mera u cilju suzbijanja i širenja virusa jer građani i ugostitetljski objekti ne poštuju ograničeno kretanje, odnosno ograničeno radno vreme.\nVlada Kosova je 28. jula usvojila novi paket mera u cilju sprečavanja širenja korona virusa. Tako je u gradovima sa velikim brojem inficiranih osoba, uključujući i Prištinu, zabranjeno kretanje građana od 22.30 uveče do 5 sati ujutru, a u istom vremenskom periodu je na celoj teritoriji zabranjen i rad ugostiteljskih objekata.


PRAVNI, POLITIČKI, NAUČNO ISTRAŽIVAČKI, MORALNI I LJUDSKI ARGUMENATI ZA IZDVAJANJE SREBRENICE IZ MANJEG BH. ENTITETA I UKIDANJE GENOCIDNOG ENTITETA — Bosnjaci.Net\nPRAVNI, POLITIČKI, NAUČNO ISTRAŽIVAČKI, MORALNI I LJUDSKI ARGUMENATI ZA IZDVAJANJE SREBRENICE IZ MANJEG BH. ENTITETA I UKIDANJE GENOCIDNOG ENTITETA\nObjavljeno: 16. August 2016. 13:08:57\nOdbrambene snage Republike Bosne i Hercegovine u Srebrenici su od aprila 1992. do marta 1993. uspješno odolijevale agresiji od strane Savezne Republike Jugoslavije (Srbije i Crne Gore). Procjenjuje se da je u tome periodu 1800 stanovnika Srebrenice, uglavnom civila, ubijeno na genocidnoj osnovi, kao žrtve genocida. Poslije velike ofanzive koju su vodila tri korpusa JNA iz Srbije od kraja 1992. i početkom februara 1993. godine, u Srebrenicu su stigle snage UNPROFOR-a. Vijeće sigurnosti Ujedinjenih Nacija je usvojio Rezoluciju S/RES/819 kojom je uspostavljena UN sigurna zona Srebrenica i sporazum o demilitarizaciji je bio potpisan. Demilitarizacija je praktično značila samo razoružavanje branitelja Srebrenice, a ne i agresorskih snaga. Rezultat razoružavanja Srebrenice je da je u julu 1995 godine UN sigurna zona Srebrenica postala najveće stratište u Evropi poslije Drugog svjetskog rata, gdje je preko 8.000 muškaraca, žena i djece bilo brutalno ubijeno. Poslije toga Dejtonskim mirovnim sporazumom počinitelji genocida su bili nagrađeni sa 49% teritorije Bosne i Hercegovine, takozvanom "Republikom Srpskom", u koju je bila uključena i stavljena pod njihov tzv. suverenitet i Srebrenica, čime su agresori nagrađeni vlašću nad žrtvama genocida u Srebrenici. Dejtonski sporazum i takozvana "Republika Srpska" uspostavljena tim sporazumom je izgrađena na genocidu počinjenom u Srebrenici. Bez genocida u Srebrenici ne bi bilo Dejtonskog sporazuma i zato je taj sporazum nelegalan i nevažeći. Takozvana "Republika Srpska", koja je formirana Dejtonskim sporazumom je stoga genocidna tvorevina bez bilo kakvog legalnog osnova. Budući da su zasnovani na genocidu istraživači Internacionalnog ekspertnog tima Instituta za istraživanje genocida, Kanada obadvoje i sporazum i takozvanu "Republiku Srpsku" odbacuju.\nIstraživači genocida, članovi Internacionalnog ekspertnog tima Instituta za istraživanje genocida, Kanada smatraju da niko ne može osporiti pravo izdvajanje Srebrenice iz ustavno-pravnog sistema manjeg bosanskohercegovačkog entiteta nastalog legalizacijom rezultata agresije i genocida. To pravo Srebrenici garantuje prije svega Presuda Internacionalnog suda pravde protiv Srbije i genocidne tvorevine Republike Srpske, presude Međunarodnog krivičnog tribunala za bivšu Jugoslaviju, odluke parlamenata najuticajnijih država svijeta, istraživački timovi najrenomiranijih istraživačkih institucija u svijetu. Kao istraživači genocida smatramo da postoji dovoljno pravnih, političkih, naučno istraživačkih, ali moralnih i ljudskih argumenata za izdvajanje Srebrenice iz manjeg bosanskohercegovačkog entiteta. Na žalost pravni argumenti su za sada samo na strani žrtava genocida u Srebrenici jer presude internacionalnih i nacionalnih sudova govore samo o genocidu u Srebrenici. Takođe politički argumenti su za sada samo na strani žrtava genocida u Srebrenici jer parlamenti najmoćnijih zemalja u svijetu svojim deklaracijama i rezolucijama govore samo o genocidu u Srebrenici. Jedino istraživači nauke o genocidu govore ne samo o genocidu u Srebrenici već i o genocidu u Bosni i Hercegovini. Istraživači smatraju da izdvajanje Srebrenice iz genocidnog entiteta je početak procesa ukidanja tog entiteta. Dovoljno je da politički predstavnici žrtava na bazi Presude Internacionalnog suda pravde ponište Aneks 4 - Dejtonski ustav, vrate Ustav Republike Bosne i Hercegovine do donošenja novog ustava Bosne i Hercegovine bez entiteta, piše u saopćenju Instituta za istraživanje genocida, Kanada.


Milošu Šobajiću Orden i pasoš Rusije - Sputnjik Srbija\n07:47 14 April 2021\nMilošu Šobajiću Orden i pasoš Rusije\n18:20 25.06.2018 Preuzmite kraći link\n„Počastvovan sam posebno zato što je Rusija danas izbila u prvi plan ovog dela sveta koji vapi za pomoću i spasom i jedina uspeva da drži opoziciju celom tom agresivnom, militantnom, takozvanom zapadnom svetu“, kaže Šobajić za Sputnjik.\nKomisija za nagrade Ruske Federacije odlikovala je našeg slikara Miloša Šobajića Ordenom počasnog građanina Rusije. Ovo visoko priznanje, koje uključuje i dobijanje pasoša, Šobajiću će uručiti Vladimir Šihaljov, predsednik komisije za nagrade RF.\nOsim poštovanja, koje je na ovaj način odala umetničkom radu našeg slikara, Ruska Federacija je nagradila i vladiku šabačkog Lavrentija, vrednujući njegovu humanost i milosrđe, kao i privrednika Dejana Đerića, kojeg je odlikovala Ordenom drugog reda cara Nikolaja Drugog Romanova.\nKomentarišući nagradu, koja je stigla sa tako visokog i važnog mesta, Šobajić za Sputnjik kaže da ga je vest iznenadila, ali i donela osećanje velike počastvovanosti.\n„Počastvovan sam posebno zato što je Rusija danas izbila u prvi plan ovog dela sveta koji vapi za pomoću i za spasom“, kaže Šobajić za Sputnjik. „To je Rusija, jedina slovenska zemlja koja uspeva da drži opoziciju celom takozvanom zapadnom svetu, tom agresivnom, militantnom svetu, zemlja koja poslednjih godina, sa Putinom na čelu, uspeva da napravi ravnotežu u svetu. Izuzetna mi je čast što mi je baš takva Rusija, koja ima toliko zajedničkog sa Srbijom, pre svega želju za mirom i za slobodom, dodelila ovu nagradu.“\nNaš umetnik veruje da je njegova velika izložba održana u Moskvi pre sedam-osam godina bila primećena u tom velikom centru ruske kulture, te da ga je, zajedno sa nedavno objavljenom knjigom „Ćuti i slikaj“ preporučila za ovu značajnu nagradu.\npasoš, orden, Miloš Šobajić


O TELENORU O NAMA DRUŠTVENA ODGOVORNOST TELENOR FONDACIJA VESTI OBELEŽEN TELENOR DAN DEVOJČICA U IKT-U\nFinale takmičenja „Uhvati ideju u digitalnom svetu“, koje je organizovalo Udruženje poslovnih žena Srbije uz podršku Telenor fondacije, dobilo je svoje pobednice. Takmičenje je održano povodom obeležavanja Međunarodnog Dana devojčica u informaciono–komunikacionim tehnologijama, s ciljem da se devojčice osnaže prilikom odabira budućih profesija, kao i da se podstaknu da, pri razmišljanju o profesionalnoj orijentaciji, budu vođene ličnim interesovanjima i talentima.\n„Srbiji i IKT indutriji potreban su talenti – i sada i u budućnosti! Iako vidimo da stvari idu na bolje, i dalje postoji potreba za većim brojem devojaka u našoj industriji. U Telenoru, 56 odsto zaposlenih su žene, dok je 47 odsto njih na rukovodećim pozicijama – i mi jasno vidimo prednosti toga što nam talenat dolazi sa obe strane. Kako bismo privukli još devojčica, dužnost nam je da ih podržimo u najranijem dobu. Ponosni smo na činjenicu da je Telenor Dan Devojčica postao tradicija“, izjavila je Ingeborg Øfsthus, generalna direktorka Telenora Srbija.\nFinalistkinje takmičenja obišle su Telenor, razgovarale sa menadžerkama na rukovodećim pozicijama u ovoj kompaniji i u okviru radionice vežbale kako da što uspešnije prezentuju svoje ideje. Nakon predstavljanja finalnih radova, žiri je odabrao pobednice, koje je Telenor fondacija nagradila pametnim telefonima. Prvo mesto osvojile su učenice Osnovne škole „Uroš Predić“ iz Orlovata. One su Dunja Gavrilov, Zorica Stanić i Miroslava Stanković, a imale su čast da im nagradu lično uruči predsednica Vlade Republike Srbije, Ana Brnabić.\n„Najvažniji cilj projekta Telenor Dan devojčica je da pomognemo deci da izađu iz klišea akutelnog sistema obrazovanja koji od njih najviše zahteva da reprodukuju naučene činjenice a najmanje da budu kreativni. Veoma mi je drago da je Ministarstvo prosvete najavilo promene u sistemu obrazovanja u tom pravcu. Napori nas koji smo deo realnog sektora da ovakvim aktivnostima potpomognemo bolje i efikasnije integrisanje mladih u svet rada su veoma važni, ali bez sistemskog pristupa i dalje ćemo imati veliki jaz izmedju potreba tržišta i onoga što mladi nose iz škola i fakulteta. Uvek se obradujem kad vidim koliko potencijala nose u sebi devojčice koje, uz podršku svojih posvećenih mentora u školama, šalju digitalne radove na naš konkurs „Uhvati ideju“ koji organizujemo u u okviru Dana devojčica. Takođe, pitanja koja devojčice završnih razreda osnove škole i srednjoškolke postavljaju u firmama koje toga dana posećuju, otkrivaju nam koliko su u suštini mladi zainteresovani i motivisani kada im se ponude pravi sadržaji. Poruke koje nam oni šalju treba čuti i uvažiti s jedne strane a s druge strane, potrebe realnog sektora kako bi se kreirao sistem obrazovanja u kojem će svi da prosperiraju i društvo u celini“, izjavila je dr Sanja Popović Pantić, predsednica Udruženja poslovnih žena Srbije.


PKKS: U 2009. godini konstantan pad ukupne vanjskotrgovinske razmjene - Akta.ba\nPKKS: U 2009. godini konstantan pad ukupne vanjskotrgovinske razmjene\n07.12.2009. 15:58 / Izvor: Fena\nU 2009. zabilježen je konstantan pad ukupne vanjskotrgovinske razmjene i nerealno je očekivati da se sumorna slika o izvozno-uvoznim tokovima u BiH, Federaciji BiH i Kantonu Sarajevo brzo promijeni nabolje, istaknuto je 07. decembra 2009. godine na pres-konferenciji u Privrednoj komori Kantona Sarajevo (PKKS).\nDirektor Centra za evropske integracije i poslove s inozemstvom PKKS Esad Ibišević kazao je da je ukupna vanjskotrgovinska razmjena Kantona Sarajevo u deset mjeseci ove godine iznosila dvije milijarde i 994 miliona KM, što je za 27,92 % manje nego u istom periodu prošle godine.\nUkupan izvoz je manji za 15,27 % i iznosi 594 miliona KM, a uvoz za deset mjeseci ove godine smanjen je za čak 30,49 % i iznosi dvije milijarde i 400 miliona KM.\nZa razliku od izvoznih rezultata, Kanton Sarajevo je na vodećoj poziciji po ostvarenoj vrijednosti uvoza u odnosu na druge kantone u Federaciji BiH.\nU ovom periodu osvareni deficit iznosi milijardu i 806 miliona KM, što predstavlja smanjenje za 34,35 % u odnosu na isti period lani.\nStopa pokrivenosti uvoza izvozom se povećala za 4,45 %, ali je i dalje na niskom nivou i iznosi svega 24,76 %.\n"Prosječan mjesečni izvoz privrede Kantona Sarajevo iznosio je 59,4 miliona KM, a uvoz 240 miliona KM, što znači da je uvoz više od četiri puta veći od prosječnog mjesečnog izvoza", dodao je Ibišević.\n#Centar za evropske integracije


Uvedena vanredna situacija u Kragujevcu | Dunav Televizija\nNaslovna Vesti Društvo Uvedena vanredna situacija u Kragujevcu\n„Zbog toga smo rešili da sve ono što smo do sada preporučivali, sada naredimo. To znači da ćemo u narednom periodu imati dva koraka vraćanja unazad, da ćemo morati da se ponašamo kao kada je u Srbiji vladalo vanredno stanje“, istakao je gradonačelnik nakon sednice Kriznog štaba.\n„Samo ćemo da dozvolimo način kako to može da bude sprovedeno, a da smanjimo rizik na minimum. Mere propisuje ministar u skladu sa zakonom, a preporuke koje stižu od Instituta za javno zdravlje biće da se ograniči radno vreme lokala, klubova, da se smanji broj ljudi u zatvorenom prostoru, što će imati za posledicu odlaganje mnogih proslava, svadbi, venčanja“, objasnio je gradonačelnik.\nPrethodni tekstMinistar Lončar o uvođenju novih mera: Svima smo dali šansu, ali ako nema odgovornosti, nećemo imati izbora\nSledeći tekstPooštrene mere u Novom Pazaru i Tutinu\nU Srbiji na snazi policijski čas do ponedeljka ujutru


Miralem Pjanić skoro duplo skuplji od kompletne reprezentacije Finske – Haber.ba\nFudbalska reprezentacija Bosne i Hercegovine večeras će na Bilinom polju ugostiti Finsku u utakmici sedmog kola kvalifikacija za Evropsko prvenstvo. Kompletna gostujuća reprezentacija skoro duplo manje vrijedi nego samo jedan fudbaler Zmajeva – Miralem Pjanić.\nVrijednost Pjanića prema Transfermarktu procjenjuje se na 70 miliona eura, dok kompletna reprezentacija Finske vrijedi 38,95 miliona eura. Trenutni kadar Zmajeva, bez povrijeđenog Edina Džeke, vrijedi 152 miliona eura. Pjanić je daleko najskuplji igrač, a iza njega je Sead Kolašinac čija je vrijednost 20 miliona eura.\nNaš treći najvrjedniji reprezentativac je Edin Višća sa 12 miliona eura, a slijede Rade Krunić (8), Amer Gojak (6.5), Gojko Cimirot (5.5), Muhamed Bešić (5)…\nKod Finaca očekivano Teemu Pukki je najskuplji, a njegova vrijednost se procjenjuje na devet miliona eura, a golman Lukas Hradecky vrijedi milion manje. Drugi golman Jesse Joronen vrijedi pet miliona eura, a vrijednost beka Jerea Uronena procjenjuje se na 3.5 miliona eura, piše “SCsport“.\nTeme:Finska, fudbalska reprezentacija BiH, kvalifikacije za EURO, Miralem Pjanić, vrijednost


Ronaldov šou u Viljnusu, ''knedličke'' slavile u Podgorici - Sportska centrala\nRonaldov šou u Viljnusu, “knedličke“ slavile u Podgorici\n10 sep 2019. 23:02\nVečerašnjim utakmicama u grupama A, B i H, spuštena je zavesa na septembarsko izdanje kvalifikacija za Evropsko prvenstvo.\nVažan trijumf u borbi za drugo mesto zabeležila je Češka u Podgorici. Pre samo tri dana “knedličke“ su razočarale porazom u Prištini, ali su sa tri boda iz glavnog grada Crne Gore ponovo zaposeli željenu drugu poziciju. Strelci za Čehe bili su Souček i Masopust u prvom delu drugog poluvremena, da bi Darida postavio konačan rezultat u petom minutu sudijske nadoknade iz jedanaesterca.\nEnglezi su zadržali stoprocentan učinak tako što su selekciju Fudbalskog saveza Kosova pobedili u Sautemptonu sa 5:3. Domaćina je za kratko šokirao Beriša golom već u prvom minutu, ali su do kraja poluvremena fudbaleri “Gordog Albiona“ čak pet puta tresli mrežu gostiju. U nastavku su Beriša, još jednom, i Murići sa bele tačke, postigli golove za gostujući tim, dok je Hari Kejn promašio penal za Engesku.\nPobeda Srbije u Luksemburgu bila je pirova, pošto je Kristijano Ronaldo imao svoj šou u Litvaniji. Na utakmici u Viljnusu Portugalija je stigla do nove pobede, a četiri gola za goste postigao je višestruki najbolji fudbaler sveta. Već u 7. minutu je realizovao penal, ali su Litvanci uspeli da izjednače do poluvremena. Ipak, u nastavku je fudbaler Juventusa još tri puta tresao mrežu domaćina, da bi i Karvaljo pogodio za konačan trijumf od 5:1.\nNajuzbudljivije je bilo u Elbasaniju gde je Albanija iznenadila Island i udaljila ga od trećeg uzastopnog plasmana na neko veliko takmičenje. Albanci su trijumfovali sa 4:2, što su iskoristili Turci i trijumfom u Moldaviji 4:0, probili se na čelnu poziciju sa 15, koliko ima i Francuska na drugom mestu. Svetski šampioni su sa 3:0 pobedili Andoru, a najzanimljivije je to da je Antoan Grizman ponovo uspeo da promaši penal, kao i pre tri dana u duelu sa Albanijom.\nEngleska – tkz Kosovo 5:3(5:1)\nSterling 8′, Kejn 19′, Vojvoda 38′(ag), Sančo 44′,45′ – Beriša 1′,49′, Murići 54′(p)\nCrna Gora – Češka 0:3(0:0)\nSouček 54′, Masopust 58′, Darida 90+5′(p)\nLitvanija – Portugalija 1:5(1:1)\nAndriuskevičijus 28′ – Ronaldo 7′(p),62′,65′,76′, Karvaljo 90+2′\nLuksemburg – Srbija 1:3(0:1)\nTurpel 66′ – Mitrović 36′,78′, Radonjić 55′\nFrancuska – Andora 3:0(1:0)\nKoman 18′, Lengle 52′, Ben Jeder 90+1′\nMoldavija – Turska 0:4(0:1)\nTosun 37′,80′, Turuk 58′, Jazići 88′\nAlbanija – Island 4:2(1:0)\nDermaku 32′, Hisaj 52′, Roši 79′, Čikaleši 83′ – Sigurdson 47′, Sigtorson 58′\nFudbalNemanja- 17 jan 2021. 11:05 0\nFudbaler Crvene zvezde Aleksandar Katai vratio se treninzima nakon zdravstvenih problema koje je imao prethodnih meseci, prenosi ,,Mozzart sport''. Popularni...\nVeliki udarac: Milanov dvojac pozitivan na koronavirus\nNemanja- 17 jan 2021. 10:28\nNemanja- 17 jan 2021. 10:19\nFudbaler Crvene zvezde Aleksandar Katai vratio se treninzima nakon zdravstvenih problema koje je imao prethodnih meseci, prenosi ,,Mozzart sport''. Popularni ,,Magiko'' nije bio u trenažnom...\nFudbalNemanja- 17 jan 2021. 10:28 0\nFudbalski klub Milan saopštio je dva slučaja koronavirusa u svom timu pred meč sa Kaljarijem u ponedeljak. ,,Rosoneri'' su doživeli veliki udarac budući da su...


Radio Tivat | Uskoro kampanja „Dijalog sa mladima“\n12 авг Uskoro kampanja „Dijalog sa mladima“\nPosted at 10:33h in Društvo\tby\tSonja Stilet\nEvropska unija u Crnoj Gori, u saradnji sa Ministarstvom prosvjete, nauke, kulture i sporta, uskoro pokreće veliku kampanju „Dijalog sa mladima“, koja ima za cilj da se mladi uključe u proces odlučivanja o pitanjima koja se tiču njiih. Kampanja, koja je simbolično najavljena na Dan mladih, biće usmjerena na podizanje svijesti o tome šta tačno znači učešće mladih i zašto je ono važno, kao i na kreiranje i njegovanje bliskog dijaloga između mladih i donosioca odluka na nacionalnom nivou.\nEvropska unija već osmi put organizuje „EU dijalog mladih“, u kojem učestvuju mladi i donosioci odluka iz svih zemalja članica. Crna Gora će imati obavezu da se pridruži tom dijalogu kada postane članica, zbog čega se ova kampanja se može smatrati pilot projektom i pripremom za buduće aktivnosti.\n„Mladi su pitanje koje prožima sve sektore i sve teme. Zato oni moraju da budu ti koji će dati odobrenje za sve politike i rješenja koje se njih tiču, a na nama je da im omogućimo mehanizme da to učine i zadobijemo njihovo poverenje. Jedan od načina je upravo kontinuirani dijalog, kako bi mladi pored ukazivanja na probleme imali slobodu da budu kreativni i daju konkretne predloge za unaprijeđenje njihovog statusa“, poručila je ambasadorka Evropske unije u Crnoj Gori Oana Kristina Popa, koja je mladima čestitala njihov dan.\nPopa je uvjerena da mladi u Crnoj Gori imaju znanje, iskustvo i stavove da osmisle svoje okruženje u skladu sa aktuelnim dešavanjima i kao takvi treba da budu partneri u procesu donošenja odluka.\n„Pored samog dijaloga, jednako je važno preduzimanje konkretnih aktivnosti koje će proisteći iz tog dijaloga, kako bi mladi shvatili da su uvaženi u procesu kreiranja politika koje ih se tiču. U suprotnom mladi bivaju pasivni i marginalizovani, a nekada ii nevidljivi”, zaključila je Popa.\nIz Ministastva prosvjete, nauke, kulture i spota navode da su sa velikim zadovoljstvom prihvatili poziv za saradnju na zajedničkom projektu koji će osnažiti položaj mladih. Tim povodom, najavili su da formiranje Savjetodavnog tijela u skladu sa Zakonom o mladima, koje će činiti predstavnici državnih institucija i omladinskih organizacija.


Oprez, izaberi život! - Ozonpress :: internet portal\nTag: izaberi, oprez, život\nAkcija OPREZ! IZABERI ŽIVOT, biti realizovana u petak, 21. oktobar 2016. godine i to po sledećem rasporedu:\n– 10,15 časova – OŠ MILICA PAVLOVIĆ – Čačak\n– od 11,30 časova – OŠ BRANISLAV PETROVIĆ – Slatina\n– 13,30 časova – OŠ VLADISLAV PETKOVIĆ DIS – Zablaće\nCilj ove akcije je edukacija učenika nižih razreda osnovnih škola u oblasti zaštite i bezbednosti u saobraćaju, pre svega zbog potencijalnih opasnosti na pružnim prelazima. Inicijator ove akcije, koju je podržao gradonačelnik, kao i svi članovi Gradskog veća, je gospodin Miroslav Vukosavljević, član Gradskog veća – resorno zadužen za praćenje i unapređenje bezbednosti.\nRealizatori akcije OPREZ! IZABERI ŽIVOT su predstavnici preduzeća INFRASTRUKTURA ŽELEZNICA SRBIJE A.D. Beograd, gospođa Tanja Čvorović, koja je i idejni tvorac ove akcije, sa saradnicima.\nDan OŠ Milica Pavlović\nŽivot i smrt Džimija Hendriksa – „Dva su jahača prilazila“ u prodaji od 24. decembra


Velika Britanija uvodi karantin od 14 dana za putnike iz inostranstva - Svet - Dnevni list Danas\nPočetna » Svet » Velika Britanija uvodi karantin od 14 dana za putnike iz inostranstva\n0Piše: Beta 22. maja 2020. 22.53\nMera stupa na snagu od 8. juna i biće preispitana svake tri nedelje, a treba da prati postepeno ublažavanje restrikcija u zemlji od 1. juna ukoliko se ustanovi napredak ui borbi protiv korona virusa.\n„Dok svet počinje da izlazi iz, kako se nadamo, najgoreg dela pandemije korona virusa treba da gledamo u budućnost i zaštitimo Britance smanjenjem broja slučajeva koji prelaze granice“, rekla je ministarka unutrašnjih poslova Priti Patel u Dauning stritu na dnevnoj konferenciji za novinare o korona virusu.\nOna je rekla da se uvode te mere da bi se zadržala stopa prenosa niskom i sprečio drugi talas koji bi bio razoran.\nVelika Britanija koja je najteže pogodjena posle SAD sa više od 41.000 mrtvih ako se uključe i sumnjivi slučajevi, nešto više od nedelju dana ne ograničava broj dozvoljenih dnevnih izlazaka i škole treba ponovo da budu otvorene 1. juna.\nPutnici treba da ispune formular sa podacima pri dolasku i biće kontrolisani, a oni koji prekrše karantin mogu da dobiju kaznu od 1.000 funti (1.117 evra).\nIz toga se izuzimaju drumski prevoznici i lekarsko osoblje kao i Irci ali ne i putnici iz Francuske kao što su nedavno London i Pariz nagovestili.\nPutnici koji dolaze takodje se podstiču da preuzmu aplikaciju za praćenje koju uskoro treba da pokrene Velika Britanija u nastojanju da ograniči širenje virusa, rekla je ministarka.\nPremijer Boris Džonson je obećao ove nedelje da će efikasan sistem praćenja biti uspostavlljen do 1. juna.\nKompanija Virdžin Atlantik, koja je u velikim finansijskim teškoćama navela je da zbog te mere njeni avioni neće moći ponovo da počnu da lete jer neće biti dovoljno tražnje za letove.\nBritansko Udruženje avioprevoznika „Erlajns UK“ procenjuje da će se time praktično „ubiti“ medjunarodna putovanja ka Velikoj Britaniji.\nKarantin, Korona virus, Velika Britanija


FutsalBALKAN - Veliko pojačanje za prvaka BiH: Rakić novi stanovnik Mostara\nPrvak Bosne i Hercegovine u futsalu, FC Mostar SG, završio je dolazak velikog pojačanja u svoje redove.\nKako je naš portal još ranije i pisao, kada su započeli pregovori dvije strane, novi igrač FC Mostar SG biće reprezentativac Srbije u futsalu, Stefan Rakić. On je, kako smo saznali, poslao sve potrebne papire u FC Mostar SG i predstavljaće veliko pojačanje za klub koji želi da napravi iskorak u Evropi.\nPored Rakića, kako smo saznali, u klub bi trebao da stigne i Brazilac, Viktor Hugo, kojeg je iskusni Daniel Marinho de Souza gledao u domovini i izuzetno mu se dopao. Radi se o dvadeset jednogodišnjem omalenom igraču, izuzetnog driblinga i šuta, koji bi takođe trebao da bude veliko pojačanje za Mostarce.\nFC Mostar SG će sa pripremama, najvjerovatnije, početi 1. avgusta, dok će dio ekipe prije toga odigrati prijateljski duel sa Bank of Beirut, prvakom Libana, na Zlatiboru.\nMore in this category: « Jedan od najboljih strijelaca Premijer lige u potrazi za novom sredinom STEFAN RAKIĆ O PRELASKU U MOSTAR: Klub vode dobri ljudi, željni dokazivanja kako na domaćoj, tako i na evropskoj sceni! »\nNIKOLA RANISAVLJEVIĆ O POVREDI…\nRadin: Respektujemo Brotnjo, a…\n'BRAZILCI SA KOSMAJA' STIŽU U …


Obama potpisao Zakon o budžetu, SAD izbegle recesiju\nOsvježeno 2. januar/siječanj, 2013.\nUsvojen zakon o budžetu: SAD izbjegle "fiskalnu provaliju"\nUsvojen zakon o budžetu: SAD izbegle "fiskalnu provaliju"\nPredsednik SAD Barak Obama potpisao je kasno u sredu naveče po američkom vremenu zakon usvojen u Kongresu kojim se sprečava “fiskalna provalija”, odnosno automatsko povećanje poreza i smanjenje državnih izdataka.\nObama je sporazum potpisao na Havajima nakon što se vratio da nastavi odmor koji je prekinuo zbog krize oko "fiskalne provalije".\nSporazumom u poslednji čas je sprečeno da SAD ponovo sklizne u recesiju.\nZakon je u utorak usvojio Predstavnički dom – u kome Republikanci imaju većinu – sa 257 glasova za (172 Demokrata i 85 Republikanaca) i 167 protiv (151 Republikanac i 16 Demokrata).\nTo predstavlja teško izvojevanu političku pobedu za američkog predsednika, manje od dva meseca nakon što je pobedio na izborima zalažući se za povećanje poreza za bogate.\nPrethodno je uoči samog dočeka Nove godine, i Senat odobrio predlog budžeta sa 89 glasova "za" i osam "protiv", što je omogućilo zadržavanje niske poreske stope za srednju klasu koja je na snazi bila u poslednjih 10 godina i poveća poreze za bogate.\nTime je sprečeno da SAD upadnu u „fiskalnu provaliju“, odnosno povećaju porezi za 536 milijardi dolara i smanje troškovi za odbranu i domaće vladine programe u iznosu od 109 milijardi dolara - pošto su poreske olakšice iz vremene Džordža Buša Mlađeg istekle 31. decembra.\nOpšte smanjenje izdvajanja države, pored ostalog za vojsku i neke socijalne programe, dogovoreno je prošlog leta kao deo inicijative da obe strane nađu način za smanjenje deficita.\nAmerički predsednik je prekinuo odmor na Havajima u vreme Božića da bi se vratio u Belu kuću i nadgledao dogovore oko usvajanja američkog budžeta za narednu godinu, u poslednji čas, slično kao i prošle godine.\nUtorak, prvi dan nove godine, u SAD je bio neradni, ali su kongresmeni imali vremena samo do srede da zvanično usvoje budžet i automatski stave van snage vanredne mere.\nIz Bele kuće oglasio se predsednik Obama koji je istakao da je ovaj dogovor samo deo tekućih napora da se smanji budžetski deficit, oko čega Republikanci i Demokrate još ne mogu da se dogovore. Dok Republikanci odbacuju ideje o povećanju poreza. Demokrate se, istovremeno, protive predlozima Republikanaca da se srežu mnogi vladini programi.\n“Mislim da svi uviđamo da je ovaj zakon samo prvi korak u sveobuhvatnim naporima da ojačamo našu ekonomiju i proširimo mogućnosti za svakoga. Činjenica je da je deficit i dalje previsok, a da premalo investiramo u stvari koje su nepohodne da naša ekonomija raste brzo koliko bi trebalo,” kazao je predsednik.\nOn je rekao da je ovim sporazumom, američki poreski sistem postao pravedniji.\n"Ključna tačka moje kampanje za predsednika bila je da promenimo poreski sistem, koji je previše naklonjen bogatima a na uštrb radničke srednje klase Amerikanaca. Zahvaljujući glasovima Demokrata i Republikanaca, potpisaću zakon kojim će se povećati porezi za dva odsto najbogatijih Amerikanaca, čime se sprečavaju dodatna poreska opterećenja za srednju klasu, zbog čega bi naša ekonomija ponovo upala u recesiju, a što bi očigledno imalo ozbiljne posledice po porodice širom SAD”.\nUz Obamu je tokom govora stajao potpredsednik SAD Džo Bajden, što se smatra priznanjem za njegovu ulogu u pregovorima sa liderom republikanaca u Senatu Mičom Makonelom.\nUsvojenim zakonom produžene su poreske olakšice i odloženo automatsko smanjenje državnih izdataka najmanje za dva meseca.\nOgraničeni domet mera\nPredviđeno je da se prikupi 620 milijardi dolara u narednih 10 godina serijom povećanja poreza za najbogatije Amerikance.\nDogovoreno je da se produže poreske olakšice za sve pojedince koji zarađuju manje od 400 hiljada dolara godišnje, odnosno porodice 450 hiljada. Viši prihodi biće oporezovani po stopi od 39,6, odsto u odnosu na postojećih 35 procenata.\nObama je prvobitno predložio da taj prag bude 200, odnosno 250 hiljada dolara.\nPovećane su nasledne takse sa 35 na 40 odsto na vrednost imovine veće od pet miliona dolara za pojedince i iznad deset miliona za parove. Biće uvećane i takse na kapitalnu dobit do 20 odsto, što će pogoditi pojedine prihode od investicija. Međutim, to je manje od 39,6 procenata kolika bi bila stopa da nije postignut dogovor.\nProdužene su i isplate na godinu dana prinadležnosti za dva miliona nezaposlenih ljudi, a na pet godina kreditne olakšice u cilju pomoći siromašnijim porodicama.\nU prvim analizama, američki mediji ističu da, mada su pozitivne, ove mere su ograničenog dometa. Tako Džon Zogbi (John Zogby) piše u „Forbsu“ (The Forbes) da su u ovim pregovorima u igri bili mnogi veći ulozi od ekonomije.\n„Naime, pitanje da li Kongres još može da bude održiva institucija koje rešava probleme ili je osuđena da postane nebitna," kazao je on. Obe partije morale su da pokažu da mogu da rade zajedno i postignu sporazum, smatra on, i dodaje: „One su to učinile u poslednji čas. Njihova krajnja nagrada je: spasili su sopstveni obraz“.\nIstovremeno, Zahari Goldfarb (Zachary) ukazuje u “Vašington postu” (The Washington Post) da su pomenutim sporazumom “izbegnute opasne mere štednje, ali su i dalje ostavile ekonomije ranjivu na neposredne i dugoročnije pretnje”.\nOn upozorava da je zakon “preskroman”, jer se u njemu ništa pominje u cilju rešavanja problema nezaposlenosti i “nije uspeo da smanji izglede za katastrofički problem nemogućnosti vraćanja dugova za dva meseca”.\nDakle, novi zastoj u pregovorima Demokrata i Republikanaca je moguć već početkom februara, kada Kongres treba da poveća limit od 16,4 hiljade milijardi dolara za zaduživanje, kako bi vlada mogla da nastavi da plaća svoje obaveze.\nOsvrćući se na tenzije koje su pratile pregovore do samog kraja, Obama je apelovao na manje strančarenja u budućnosti:\n"Nadam se da ćemo se u novoj godini fokusirati da usvjajamo mere nalik ovoj sa manje drame, nadmudrivanja, da ne zastrašujemo ljude. Kao Demokrate i Republikanci možemo se dogovoriti da smanjimo potrošnju i povećamo prihode tako da ograničimo deficit, zaštitimo srednju klasu i osiguramo da svako ko želi može postati njen deo ako naporno radi”.\nVrednost akcija na evropskim i azijskim berzama je skočila kao i cena nafte, na vest o usvjanju zakona u Kongresu SAD.


Petković: Poništavanje presude uslov za izlazak Srpske liste\nAvgust 26, 2021 20:17\nKako je Petković rekao za Танјуг TV, međunarodni zvaničnici, EU i druge strane diplomate obavešteni su da se tom presudom podižu tenzije na Kosovu i Metohiji i da se zna kakve će biti konsekvence i posledice te političke presude.\nDirektor Kancelarije za KiM je ocenio da je presuda Apelacionog suda u Prištini, kojom je poslanik Srpske liste Todosijević osuđen na dve godine zatvora zbog izjava o Račku sramna, neprihvatljiva i da predstavlja instrument prištinskih političara da se obračunavaju sa srpskim narodom na KiM.\nKako je rekao, advokat Todosijevića će iskoristiti mogućnost vanrednog pravnog leka pred najvišim pravnim instancama privremenih institucija u Prištini, a da će u zavisnosti od toga da li će presuda biti poništena zavisiti učešće Srpske liste na predstojećim lokalnim izborima 17. oktobra.\n“Prekrsen je Briselski sprazum i postoj šanasa za vanredni pravni lek i na toj šansi Priština, takozvani vrhovni sud Kosova, treba da ispravi kršenje sporazuma jer srpski narod neće ostati nem ako se krši sporazum”, naglasio je Petković.\nOn je izjavio i da nikada do sada nismo imali ovako sinhronizovane napade na prvi put ostvareno srpsko jedinstvo na Kosovu i Metohiji i na Srpsku listu koja se uvek dogovara sa Beogradom, jer je ona projekat od nacionalnog značaja i da Srbija neće dozvoliti da bilo ko ugrozi to jedinstvo.\nPetković smatra da su takozvani nezavisni kandidati na lokalnim izborima u srpskim sredinama na KiM možda nezavisni od Beograda i srpske države, ali da su itekako zavisni od Aljbina Kurtija.\nDirektor Kancelarije za KiM je u vezi konstantnih napada na Srbe, čak i na decu, rekao da se čak 93 napada dogodilo od početka godine do danas na narod i na imovinu, kao i na SPC, grobove i hramove, u poređenju sa ukupno 80 prošle godine.\nOn smatra da je povećanje incidenata u direktnoj vezi sa izborom Kurtija koji svojom antisrpskom retorikom i ponašanjem dodatno utiče da se to reflektuje među esktremistima koji onda vrše teror nad srpskim narodom.\nPetković je rekao da Beograd insistira da se nastavi dijalog i da se u njemu rešavaju sva sporna pitanja, i da je bolje da problem imamo za briselskim stolom nego da ih imamo na terenu.\nOn je zaključio da bez razgovora imamo samo incidente, a da Priština smišljeno odbija da razgovara ili fingira da razgovara, i da gazi sporazume zato što ne želi dijalog.\nKiMSrpska listaTodosijevićPetkovićKancelarija za KiM


GLAVNA TUŽITELJICA RAZGOVARALA SA PREDSTAVNIKOM PROJEKTA ZA JAČANJE VLADAVINE PRAVA U BiH\nGlavna tužiteljica Gordana Tadić, putem video-konferencije, razgovarala je sa g. Tomom Gallowayom, evaluatorom projekta - “Jačanje vladavine prava u BiH povećanjem efikasnosti i jačanjem nezavisnosti u pravosudnom sektoru” koji podržava Ambasada Velike Britanije u BiH, a provodi Lucid links.\nGlavna tužiteljica Tadić je evaluatoru projekta predstavila historiju, organizaciju i rad Tužilaštva Bosne i Hercegovine.\nTokom sastanka razgovarano je o segmentima rada Tužilaštva Bosne i Hercegovine u kojima bi se mogla realizovati saradnja putem budućih projekata Ambasade Velike Britanije u BiH.\nTakođer, glavna tužiteljica Tadić iskazala je zahvalnost Ambasadi Velike Britanije u BiH na realizovanim zajedničkim aktivnostima, te izrazila nadu da će se uspješna saradnja nastaviti i u budućnosti.\nTužilaštvo BiH ima dobru i otvorenu saradnju sa međunarodnim institucijama u aktivnostima jačanja vladavine prava u Bosni i Hercegovini.


Zaboravni:direktor Uroš Stanišić u Moskvi\nDesilo se to za vreme trodnevnog boravka u Rusiji. Direktor je bio prinuđen da napravi toliki račun jer je kod kuće zaboravio titlovanu verziju dokumentarnog filma o Knjaževcu, zbog čijeg je predstavljanja i krenuo na daleki put. Film je preuzeo sa sajta Jutjub koristeći se 3G mrežom službenog telefona!\nAstronomski račun za mobilni telefon direktor Stanišić je napravio svesno, s obzirom na to da je zaboravio da ponese rusku verziju filma. Prema njegovim tvrdnjama, problem je nastao kada u Moskvi nije uspeo da pronađe mesto na kome će uz pomoć bežične internet mreže preuzeti film.\n- Zvuči neverovatno, ali nisam uspeo da u čitavoj Moskvi pronađem objekat sa vajrlesom, pa sam bio prinuđen da iskoristim 3G mrežu službenog telefona. Preuzimanje filma je trajalo nešto više od 30 minuta i zbog toga je račun za jul ispao ogroman - objasnio je Stanišić.\nPredsednik opštine Knjaževac Milan Đokić upoznat je sa celokupnom situacijom, ali kaže da direktor Doma kulture neće biti smenjen.\nRačun Doma kulture za sve službene mobilne telefone je 124.250 dinara, od čega je sam direktor napravio štetu od skoro 900 eura.\nPočetkom ove godine u Knjaževcu je formirano Udruženje srpsko-ruskog prijateljstva „Jedinstvo“, koje je u julu organizovalo prezentaciju privrednih, kulturnih i turističkih potencijala grada u Ruskoj Federaciji.\nUSPEH ČAČANSKIH UČENIKA Lansirali meteorološki balon na visinu od 30 kilometara\nUčenici Tehničke škole u Čačku lansirali su u vazduh meteorološki balon za merenje atmosferskih parametara, koji su, uz neznatnu pomoć nastavnika, sami napravili.\nPalma telohranitelju dodelio tuđu imovinu


Stanari će biti obeštećeni- Najnovije vijesti iz Pljevalja | - Najnovije vijesti iz Pljevalja\nNaslovna Društvo Stanari će biti obeštećeni\nNovac Pljevljaka namenjen za održavanje zgrada zarobljen kod „Atlas banke“ u stečaju. Direktoru Enveru Kaljiću obećan povraćaj celokupne sume od 160.000 evra\nNOVAC koji su stanari uplaćivali za održavanje stambenih zgrada, a bio je deponovan na jedinstvenom žiro-računu pljevaljske Agencije za stambeno-poslovni fond kod „Atlas banke“ koja je završila u stečaju – kako je najavio njen direktor Enver Kaljić – biće vraćen u celokupnom iznosu.\nVladislav Bojović, odbornik Demokratske narodne partije u lokalnom parlamentu, izrazio je sumnju u to da će doći do obeštećenja i povraćaja novca građanima, tim pre što Fond za zaštitu depozita isplaćuje račune „Atlas banke“ u stečaju samo do iznosa od 50.000 evra.\n– Prema podacima koje je izneo direktor Agencije, kod „Atlas banke“ je na jedinstvenom računu Agencije za stambeno-poslovni fond „zarobljeno“ oko 160.000 evra – istakao je Bojović.\nDirektor pljevaljske Agencije za stambeno-poslovni fond, međutim, tvrdi da mu je obećana kompletna suma…\n– Procedura vraćanja novca, u koju smo ušli posle otvaranja stečaja, završena je i pitanje je dana kada će sredstva iz Fonda za zaštitu depozita biti prebačena na naš račun kod CKB banke – kaže Kaljić, objašnjavajući da su ispoštovali svu proceduru koju su tražili stečajna uprava „Atlas banke“ i Fond za zaštitu depozita.\nVladislav Bojović iz Demokratske narodne partije smatra da se, da je poštovan zakon iz ove oblasti, ne bi ni došlo u ovu situaciju.\n– Akt o tome je donet još 2016, u Agenciji su bili obavezni, a imali su i dovoljno vremena da obezbede takav sistem da se sredstva ne uplaćuju centralno, na jedinstveni račun Agencije. Shodno zakonu, novac je trebalo uplaćivati na posebne račune za svaku zgradu, pa bi ti pojedinačni iznosi sigurno bili manji od 50.000 evra – objašnjava Bojović.\nIstovremeno, i direktor Kaljić je naveo kako su u Fondu za zaštitu depozita novonastalu situaciju tumačili kao da se radi o 170 „ulaza“, pa su sve tretirali kao posebne slučajeve.\nPrethodni tekstPrijepolje: Kola Hitne pomoći izazvala direktan sudar sa putničkim automobilom\nSledeći tekst78.GODINA OD TRINAESTOJULSKOG USTANKA


"Korona virus je mnogima doneo ogroman profit. Ne trebaju vam gelovi i maske, već sapun i voda" - Biznis Telegraf.rs\n04/03/20 | 13:54 ≫ 13:34\nIrske apoteke rasprodale su sve zaštitne maske i gelove za dezinfekciju\nŠirom društvenih mreža, ali i u realnom svetu, na svetskom nivou, danima se širi panika zbog korona virusa, koju pokreću ne samo potrošači, već i trgovci, oni koji prodaju gelove za dezinfekciju i zaštitne maske.\n"Irski San" je kontaktirao 20 apoteka u prestonici koje su, uprkos visokim cenama rasprodale sve gelove, a samo u jednoj je ostalo zaliha i to po akcijskoj ceni - 400 ml prodaju za 8 evra.\nKažu da ljudi toliko paniče da kupuju velike boce, a onda gel sipaju u manje prazne ambalaže, kako bi mogli da ga nose sa sobom. Džepni gelovi su, inače, koštali od 2,30 do 5,50 evra.\nMnoge radnje su prodale i sve maske za zaštitu, a cene su se kretale od 5 do 7,5 evra. Mogle su se naći i na sniženju, za 2 evra, ali je jedan kupac mogao da kupi samo 3 komada.\nUprkos panici koja vlada u Irskoj, stručnjaci upozoravaju da maske nemaju naročitu ulogu u zaštiti, kao i da su voda i sapun mnogo efikasniji od gelova. Za viruse, kažu, jedino može biti delotvoran gel sa 60 odsto alkohola.\nIstraživanja potvrđuju da je pranje ruku vodom i sapunom moćnije od bilo kog anti-bakterijskog sredstva. Apeluju na ljude da deluju preventivno, ali da ne paniče i ne troše novac uzalud, budući da su do sad mnoge apoteke i radnje širom sveta obrnule ogroman profit od prodaje maski i gelova.\nPodsetimo se, kompanija "Foxconn" je privremeno obustavila rad, a fokus su, umesto na pravljenje Ajfona, usmerili na pravljenje zaštitnih maski. U Italiji, gelovi za dezinfekciju su se prodavali za čak 800 evra.\nNapomena je i da pranje ruku treba da se odvija kada zaposleni dođu na posao, potom kada dođe kući, nakon toaleta i pre jela, te da češće od toga nije neophodno. Ljudi koji nose maske uglavnom se osećaju nelagodno, zbog čega je stalno nameštaju rukama, a to zapravo može više ugroziti njihovo zdravlje.\nMinistarstvo zdravlja se oglasilo u 8.00 časova zbog korona virusa: Ovo je presek stanja za Srbiju\nU manastiru Kuveždin napisana je himna Svetom Savi, a ustaše su ga porušile do temelja: Obnovljen je


kongresmeni - Sputnjik Srbija\nPet kongresmena u izolaciji, dvojica se rukovala s Trampom\nPet članova američkog Kongresa nalaze se od danas u samoizolaciji, a među njima su i dvojica republikanaca koji su bili u kontaktu sa američkim predsednikom Donaldom Trampom nakon izlaganja korona virusu.\nKopredsedavajući srpskog kokusa u američkom Kongresu, kongresmen iz Teksasa Ted Po, očekuje da će Vašington biti više uključen u rešavanje pitanja dijaloga Beograda i Prištine.\nSAD upozoravaju evropske partnere da poštuju sankcije protiv Irana\nAmerički republikanski senatori uputili su pisma ambasadama Nemačke, Francuske i Velike Britanije u SAD sa upozorenjem zbog namera tih zemalja da zaobiđu američke sankcije Iranu, prenosi portal „t-online.de“ pozivajući se na saopštenje.\nOko 200 kongresmena iz Demokratske stranke tužilo je danas američkog predsednika Donalda Trampa federalnom sudu, tvrdeći da je on preko svojih kompanija primao finansijska sredstva od stranih vlada, a bez odobrenja Kongresa, što predstavlja kršenje Ustava SAD.\nNesposobnost da predvidi akcije Moskve na međunarodnoj sceni je najveći neuspeh američkih specijalnih službi od 11. septembra 2001, izjavio je šef Komiteta za istraživanje u Senatu SAD Devin Nunes. Rezultat toga je da su američke vlasti propustile i rusku invaziju na Krim i razmeštanje vojnih snaga u Siriji.\nKongresmeni SAD: Fokusirati se na ID a ne na rušenje Asada\nAmerički kongresmeni apelovali su na Belu kuću da se fokusira na borbu protiv terorističke organizacije Islamska država umesto da se bavi rušenjem sirijskog predsednika Bašara el Asada.


Beta 20. maja 2022. 10:30\nNacionalna alijansa za lokalni ekonomski razvoj (NALED) objavila je danas da se gotovo 200 startapova, preduzetnika i mikro, malih i srednjih preduzeća prijavilo za bespovratna sredstva od milion dolara, na drugom godišnjem konkursu StarTech programa za razvoj inovacija i digitalnu transformaciju privrede Srbije.\nKako je precizirano, i ove godine biće dodeljeno oko 30 grantova u iznosima od 15.000 do 100.000 dolara, a ponovo je najviše aplikacija stiglo za inovacije u IT industriji.\nMedju 197 prijava, gotovo 100 inovativnih ideja je usmereno na razvoj aplikacija, digitalnih plaftormi i softvera koji unapredjuju poslovne procese.\nNa drugom mestu su inovacije u poljoprivredi i prehrambenoj industriji, slede elektronika, multimedija, gradjevina.\nNajveći broj grantova namenjen je startapovima i preduzećima ne starijim od dve godine za razvoj inovacije.\nGrantove od 25.000 do 50.000 dolara dobiće mala i srednja preduzeća kako bi svoju inovaciju uspešno plasirali na tržište ili sproveli digitalnu transformaciju dok su najveći grantovi, od 50.000 do 100.000 dolara, prvenstveno namenjeni za plasman inovacije na medjunarodno tržište ili povećanje broja radnih mesta.\n„Više od 60 odsto prijava je za najmanji segment grantova, od 15.000 do 25.000 dolara, što nas posebno raduje jer ćemo pomoći da veći broj inovacija prvi put zažive. Odličan odziv i na drugom konkursu i to što ponovo imamo aplikacije startapova i firmi koji nisu dobili sredstva prošle godine smatramo potvrdom poverenja u kvalitet konkursa“, kazao je direktor Odeljenja za konkurentnost i investicije u NALED-u Dušan Vasiljević.\nOna je naveo da kroz StarTech inovatori mogu da dobiju stručnu pomoć u izradi biznis planova još u fazi pripreme aplikacija, što drugi programi uglavnom ne nude.\n„Tu su bespovratna sredstva, ali i 1.000 sati ekspertske podrške, promocija, prilika da se inovatori predstave na međunarodnim sajmovima i izadju na inostrano tržište. Sve to je praćeno sa minimalnim administrativnim zahtevima kod prijave na konkurs i sprovođenja projekta“, rekao je Vasiljević.\nKonkurs je bio otvoren od 18. marta do 18. maja, a inovatori su do 18. aprila mogli da se prijave za podršku u izradi biznis plana i tu pomoć je iskoristilo 93 prijavljenih.\nPred konkursnom komisijom sada je nekoliko krugova selekcije. Imena finalista biće poznata do kraja jula, a konačnu odluku o dobitnicima grantova do septembra će doneti tim od osam stručnjaka u oblasti inovacija, digitalne transformacije i preduzetništva.\nNa konkurs se javio 71 startap tim i 126 preduzetnika i privrednih društava među kojima su dominantna bila mikro preduzeća (86).\nPrijave su stigle iz 30 gradova i opština, od Beograda, Novog Sada, Niša i drugih većih gradova sve do manjih opština kao što su Lebane, Bogatić, Odžaci, Bački Petrovac, Šid, Aleksinac i Knjaževac, u kojima novi biznisi i radna mesta mogu značajno da doprinesu boljem kvalitetu života.\nStarTech program je trogodišnji projekat za promociju inovacija i tehnološkog razvoja u Srbiji koji sprovodi NALED u saradnji sa organizacijom ENECA, a finansira kompanija „Filip Moris“ (Philip Morris).\nU okviru projekta nedavno je objavljena Siva knjiga inovacija sa preporukama koje reforme je potrebno sprovesti u cilju unapredjenja uslova poslovanja za inovativno i visokotehnološko preduzetništvo.\nU 2023. predvidjen je još jedan javni poziv tako da će ukupno biti dodeljeno oko 3,5 miliona dolara za 100 inovativnih projekata.\nGde sve stajete na putu do Grčke?\nŠta bi vam u ovom trenutku prijalo?\nNaučno tehonološki park Čačak osnovao startap program za…\nU Čačku u julu startap programa za mlade\nPočeo sastanak ministara energetike EU u Luksemburgu\nOksfam: Porez na kovid ekstra profite ublazio bi krizu hrane\n11:39: Bugarska vlada podnela ostavku, Petkov ostaje kandidat\n11:23: Zelenski od G7 tražio protivvazdušne odbrambene sisteme, sankcije Rusiji


Natalija nije trudna, ima pesak u bubregu!\nNatalija iz grupe „Trik ef iks“ ipak nije trudna, već ima problema sa bubrezima, saznaje „Alo!“ od dobro obaveštenog izvora, bliskog produkciji.\nNaime, denserki je pao kamen sa srca kada je test za trudnoću pokazao negativan rezultat, međutim, razlog za brigu svakako može da bude to što joj je pronađen pesak u bubrezima.\n- U utorak po podne Sanijeva supruga dobila je nalaze urinokulture, u kojima stoji da nije trudna već da ima ozbiljnih problema zbog peska koji se nalazi u bubrezima. Doktor koji brine o njenom zdrastvenom stanju odmah joj je propisao adekvatne lekove i terapiju, kojih se ona striktno pridržava. Svi oni koji su u utorak uveče tokom žurke pratili njeno ponašanje mogli su da se uvere da denserka isključivo konzumira vodu, što znači da je ovaj zdrastveni problem ozbiljno shvatila – kaže izvor iz produkcije.\nPodsećanja radi, Natalija je u proteklom periodu imala gotovo svakodnevne vrtoglavice, povraćanje, čak joj je i mesečni ciklus bio poremećen. Kada je ukapirala da je njeno zdravlje narušeno, ona se požalila produkciji, koja je u rekordnom roku angažovala lekara da utvrdi o čemu se radi. S obzirom na to da su simptomi bilo identični kao kod žena koje su u drugom stanju, Natalija je sumnjala na trudnoću ili ranu fazu klimaksa.


SSP o Aleksiću i istraživanjima | Politika | Direktno\n25. 01. 2022. 17:10 1\n"Dragan Đilas je gostujući u emisiji "Novi dan" precizno rekao SSP istraživanja radi već 14 meseci. Među mnogim pitanjima je bilo i pitanje o predsedničkim kandidatima. Među kandidatima nije bio gospodin Aleksić, jer on do pre sedam dana nije pominjan kao potencijalni kandidat za predsednika Srbije", navodi se u saopštenju Stranke slobode i pravde.\n- Rezultate tih istraživanja SSP je više puta objavio na svojoj fejsbuk stranici - ističu iz SSP i zaključuju:\n- U poslednjem istraživanju, koje se upravo završava, među kandidatima čiji se rejting meri je i Miroslav Aleksić, koga je predložila Narodna stranka.\nDa podsetimo, nešto ranije u toku dana se oglasio Stefan Jovanović, portparol Narodne stranke, koji je istakao da su "upravo danas stigla istraživanja" i da "pokazuju da su dobri kandidati i Miroslav Aleksić i Zdravko Ponoš", kao i još nekoliko ljudi.\n- Iznenađeni smo tvrdnjama da rejting Miroslava Aleksića nije meren. Dogovorena su dva identična istraživanja, sa identičnom metodologijom i identičnim brojem ljudi kako bismo kao koalicija uspeli da dođemo do imena predsedničkog kandidata. Između ostalog, meren je i rejting Miroslava Aleksića, koji je pokazao da je on dobar kandidat - rekao je Jovanović za N1.\nPrema njegovim rečima, istraživanje koje je radio Đorđe Vukadinović pokazalo je da postoje kandidati koji imaju dobar rejting, a među njima su Marinika Tepić, Boža Prelević, Miki Aleksić i Zdravko Ponoš.\n- Njih četvoro imaju jako dobar rejting koji može da ugrozi Aleksandra Vučića na izborima - rekao je Jovanović.\nStranka slobode i pravde Narodna stranka SSp Miroslav Aleksić


Vlada FBiH: Radnicima GIKIL-a poručujemo da nemamo ingerencije nad fabrikom – TuzlaInfo.ba\nVlada FBiH: Radnicima GIKIL-a poručujemo da nemamo ingerencije nad fabrikom\n23/11/2018 | 11:23\nU povodu današnjeg okupljanja radnika GIKIL-a ispred zgrade Vlade Federacije BiH u Sarajevu, Vlada je obavijestila javnost da je kompanija GIKIL u većinskom privatnom vlasništvu, te da je Vlada Tuzlanskog kantona manjinski vlasnik.\n“Prema tome, Vlada FBiH nema nikakve ingerencije nad ovom kompanijom. Federalni organi uprave, kao što su Federalna uprava za inspekcijske poslove,\nAgencija za vodno područje rijeke Save i Federalno ministarstvo okoliša i turizma dužni su da postupaju u skladu sa zakonima i propisima Bosne i Hercegovine i Federacije Bosne i Hercegovine”, saopštili su.\nDodaju da Vlada FBiH ni na koji način ne može i neće naložiti nadležnim organima da postupaju suprotno zakonu. Stoga, Vlada FBiH poziva vlasnike i upravu GIKIL-a da usklade svoje poslovanje sa zakonima Bosne i Hercegovine.\nViše od 700 radnika GIKIL-a danas su došli ispred zgrade Vlade FBiH u Sarajevu da traže spriječavanje zatvaranja postrojenja kompanije.


Dječiji pisci družili se sa Zvorničanima | Palelive.com\nPočetna Regija Zvornik Dječiji pisci družili se sa Zvorničanima\nZVORNIK – Autori predškolskih izdanja Danica Mojić, Milena Jović i Goran Gašić družili su se danas sa građanima Zvornika u knjižari Zavoda za udžbenike i nastavna sredstva Republike Srpske u okviru sajamskih dana i obilježavanja oktobra – mjeseca knjige.\nPortparol Zavoda za udžbenike i nastavna sredstva Republike Srpkse Dejan Kerleta rekao je Srni da su Danica Mojić i Milena Jović autori udžbenika predškolskih izdanja i društvene igre „Jedi zdravo! bravo, bravo!“, koje koriste djeca predškolskih ustanova i nižih razreda osnovnih škola.\nKerleta je dodao da je Goran Gašić autor nagrađivane igre „Igrom kroz Srpsku“, koja se takođe koristi u predškoslkom obrazovanju i nižim razredima osnovne škole.\nPodsjećajući da je oktobar – mjesec knjige i da je odgođen beogradski Sajam knjige, Kerleta je rekao da se Zavod za udžbenike i nastavna sredstva Republike Srpske potrudio da održi sajamski duh, s obzirom da je veliki broj građana Srpske posjećivao Sajam knjige u Beogradu.\n„U okviru sajamskog duha odlučili smo da napravimo sajamske dane u 20 knjižara Zavoda za udžbenike i nastavna sredstva širom Republike Srpske, od kojih je jedna i u Zvorniku“, rekao je Kerleta.\nOn je naglasio da se sajamski dani ogledaju na dva načina, od kojih je jedan veliki popust koji u knjižarama Zavoda kreće od 20 do 70 odsto na sva izdanja ovog zavoda.\n„Drugi način je da se ovim sajamskim danima približimo čitaocima uz pomoć i prisustvo naših autora, dakle da sastavimo čitaoce i autore da porazgovaraju, da razmijene mišljenja i da autori potpišu primjerke svojih djela čitaocima“, rekao je Kerleta.\nKerleta je podsjetio da zbog pandemije virusa korona mnoge promocije knjiga nisu održane, pa su i sajamski dani jedan vid upoznavanja čitalačke publike sa novim izdanjima.\nPrethodni članakPo 300 KM pomoći za porodice i penzionere za liječenje\nNaredni članakDanas privremeni prekidi u elektrosnabdijevanju


Pravo ne zavisi od dobre volje bilo kog ministra\nBeta\t 16. oktobra 2015. 14:00\nPoverenik za informacije od javnog značaja Rodoljub Šabić i organizacija Transparentnost Srbija danas su kritikovali ministra privrede Željka Sertića zbog “proizvoljnih i netačnih” tvrdnji koje izneo povodom zahteva za objavljivanje Ugovora o pružanju usluga upravljanja i savetovanja u “Železari Smederevo”.\nSertić je u četvrtak za Radio-televiziju Vojvodine rekao da je u Srbiji toliko počelo da se priča o transparentnosti da misli da ona gubi svoju osnovnu funkciju i da “moramo da znamo gde transparentnost ima društvenu ulogu, a gde ne treba da ima”.\nOn je podsetio da su njegovi saradnici pisano zatražili da mi se omogući uvid u ugovor i da su dva puta upozorili ministra da krši zakon.\n“Pravo poverenika za informacije da izvrši uvid u bilo koji dokument u vezi sa postupkom koji vodi potpuno je nesporno i u gotovo jedanaestogodišnjoj praksi. Uskraćivanje tog prava u slučaju Želazara predstavlja, jedinstven, apsolutni presedan. To pravo poverenika zasnovano je na zakonu, ne može zavisiti od dobre volje bilo kog ministra”, naveo je Šabić i dodao da shodno zakonu poverenik nikada ne daje ili objavljuje dokumente zbog čijeg mu se uskraćivanja neko obratio žalbom.


Skok britanske privrede u trećem kvartalu 16 posto\nTanjug 22. decembra 2020. 12:54\nLONDON – Britanski ekonomski oporavak u periodu jul-septembar 2020. od pada uzrokovanog koronavirusom bio je znatno jači nego što se ranije mislilo, prema današnjim zvaničnim podacima, koji takođe pokazuju nagli rast državnog duga radi finansiranja mera za ublažavanje kovid krize.\nBruto domaći proizvod Ujedinjenog Kraljevstva je porastao u trećem kvartalu za rekordnih 16 posto, a ne 15,5 procenata kako je prvobitno procenjeno, ali time još uvek nije nadoknađen pad od 18,8 odsto iz drugog ovogodišnejg tromesečja kada je veći deo privrede bi ugašen, izveštava Rojters.\nBritanska Kancelarija za nacionalnu statistiku (ONS) takođe je saopštila da se zemlja zadužila za rekordnih 241 milijardu funti (323 milijarde dolara) od januara do kraja avgusta u tekućoh finansijskoj godini, što je za gotovo 190 milijardi funti više nego u istom periodu 2019.\nEkonomski analitičari smatraju da će budžetski deficit Britanije dostići skoro 400 milijardi funti u fiskalnoj 2020/21. godini, što je blizu 20 posto BDP-a zemlje, ili dvostruko više nego tokom globalne finansijske krize 2008.godine.\nJavni dug se popeo na gotovo 2,1 biliona funti ili 99,5 procenata godišnje ekonomske proizvodnje, što je njegov najveći udeo u BDP-u od 1962. godine, naveo je ONS.\nMinistar finansija Riši Sunak je ponovo obećao da će se boriti protiv ogromnog budžetskog minusa i velikog javnog duga, ali ne odmah.\n„Kada se naša ekonomija oporavi, tada ćemo preduzeti neophodne korake kako bismo javne finansije postavili na održivije temelje, koji će nam omogućiti da na buduće krize odgovorimo na način na koji smo to učinili i ove godine“, naveo je on u saopštenju.


RTCG - Radio Televizija Crne Gore - Nacionalni javni servis :: Politika :: Maja Vukićević potpredsjednica PSSE\n24. 01. 2022. 18:50 >> 18:58 2\nMaja Vukićević potpredsjednica PSSE\nPotpredsjednica Demokratske narodne partije (DNP) i poslanica Demokratskog fronta (DF), Maja Vukićević, na današnjem zasijedanju Parlamenta Skupštine Savjeta Evrope (PSSE), izabrana za potpredsjednicu Parlamentarne Skupštine.\nKako navode iz DNP-a, na istoj sjednici danas su izabrane i ostale potpredsjednice, kao i novi predsjednik, Tini Koks iz Holandije.\n"Mediji su prenijeli i informaciju da će Maja Vukićević, kao i ostale izabrane potpredsjednice Parlamentarne Skupštine, po redosljedu, prema starosnom kriterijumu, kao jedna od osamnaest potpredsjednica, biti u prilici i da predsjedava Skupštinom SE", navode u saopštenju.\nDNP ocjenjuje da je sve to, nesumnjivo, osobita čast i priznanje za Vukićević, kao i za Partiju koju predstavlja, za poslanički klub DF-a, kao i Skupštinu Crne Gore u cjelini.\n"Od posebnog značaja svakako je i informacija da je Vukićević izabrana za potpredsjednicu prema inicijalnom predlogu cjelokupne delegacije Crne Gore u PSSE", zaključili su u saopštenju.\nPSSE Maja Vukićević\nPočelo vanredno zasijedanje PSSE, raspravljaće o Ukrajini\nZabrinuti zbog polarizacije na političkoj sceni CG\n29. 01. 2022. 14\nMaja Vukićević izabrana za potpredsjednicu PSSE\n"Niko nema pravo da prijeti i ugrožava bilo čiji život"\n30. 12. 2021. 1\n22:35 Belgija uvela obavezan karantin za majmunske boginje\n22:16 Arktik bi se mogao pretvoriti u ratište zbog odluka Finske i Švedske\n21:45 Sjutra promjenljivo oblačno i malo svježije


Grupa "Legende" nastupa na Palilulskoj večeri - CITY SMART | Vesti bez ulepšavanja\nGrupa “Legende” nastupa na Palilulskoj večeri\nJubilarno Palilulsko veče održaće se u petak 3. juna od 18 sati kod Rampe. Posetioce očekuje raznovrstan kulturno umetnički program, od nastupa muzičkih grupa "Legende" i "Crne Mambe", folklora, Sajma vina i rakije, izložbe starih zanata i južnjačkih specijaliteta koje će za ovu priliku pripremati niški ugostitelji.\nProgram otvaraju KUD “Kovilje” i KUD “Abrašević” u čijem nastupu će publika moći da uživa sve do 18:50 sati kada na scenu stupa plesna grupa “Mozaik”. Mešoviti hor “Učiteljska lira”na programu je od 19:15, a zatim i etno grupa “Gracija”.\nDodela zahvalnica, nagrada, ali i dresova Radničkog povodom 40 godina od najvećeg uspeha niškog fudbala – polufinala Kupa UEFA, na programu su od 20 sati.\nPosetioci Paliluske večeri imaće priliku da prvi vide trejler za film koji svedoči o stradanju Srba u Norveškoj “Logor smrti Karašjok“, a programom je predviđeno i obraćanje autora ostvarenja na čiju premijeru će Nišlije morati da sačekaju još par meseci.\nMuzički deo programa počinje u 21 sat, a za dobru atmosferu postaraće se “Legende” i “Crne Mambe”. U okviru pratećeg programa manifestacije, duh stare Palilule publici će približiti glumci Ivana i Miroljub Riki Nedović koji će od srca zasmejati publiku.\nNa uglu Episkopske i Kursuline ulice biće organizovan Sajam vina i rakije, a u Ulici Vojvode Gojka pripremaće se južnjački specijaliteti te posetioci mogu da uživaju i u degustaciji.\nPosetioci će imati priliku i da pogledaju izložbu starih zanata i rukotvorina koja će biti postavljena kod triangla.\nOsim kod Palilulske rampe, deo manifestacije planira se u Mramoru i Lalincu, gde će biti održana Moravska regata u čast učitelja Videna Jovanovića. U sportskom kompleksu fudbalskog kluba “Budućnost” u Popovcu biće održana Balkanska liga, međunarodni fudbalski turnir veterana.\nPodsetimo, Palilusko veče se održava 30. put u organizaciji Gradske opštine Palilula, a u okviru obeležavanja gradske slave Sveti car Konstantin i carica Jelena.\nOznakegradska slava Izdvajamo Legende palilusko veče Sveti car Konstantin i carica Jelena\nVeliki plesni šou na sceni Narodnog pozorišta\nZa 24 minuta


Downfall (2004) - The Filmske Recenzije\n27/07/2019 09/05/2015 by Siniša Stajić\nPovodom proslave sedamdeset godina od pobede nad fašizmom u Drugom svetskom ratu rešio sam da se podsetim ovog obimnog projekta režisera Olivera Hiršbigela (Oliver Hirschbiegel) u kome se, najkraće rečeno, autor bavi poslednjim danima Hitlera koje je proveo u bunkeru u centru Berlina, a samim tim i poslednjim danima nacističke Nemačke i Drugog svetskog rata u Evropi uopšte.\nNa samom početku se upoznajemo sa pravom Traudl Junge, ličnom sekretaricom Adolfa Hitlera, na osnovu čijih je utisaka snimljen ovaj projekat, uglavnom iz njene perspektive. Nju u filmu tumači Aleksandra Maria Lara (Alexandra Maria Lara). Nemačka stoji na ivici poraza sa Sovjetskom vojskom koja je okružila Berlin, ali Hitler (Bruno Ganz) je i dalje uveren u pobedu i po svaku cenu odbija predaju. Ipak, pojedini nemački lideri, poput Geringa i Himlera, polako napuštaju firera kako bi izvukli bar živu glavu, a oni koji su do poslednjeg dana ostali verni nacističkoj idelogiji moraju pronaći način da se okonča bitka za Berlin.\nAkcenat radnje je stavljen na samog Hitlera, čoveka koji naizmenično puni oficire optimizmom, viče na njih i zadaje nove zadatke, ali i polako zapada u manijakalnu samoubilačku depresiju i organizuje svoje samoubistvo. Konkretan problem filmadžija je što svi na svetu znaju kako se rat završio, a samim tim se ne može očekivati i neočekivani rasplet, pa je scenario uglavnom pravolinijski. Sa druge strane, postojao je još jedan potencijalan problem, a to je da autor ne pretvori film u melodramu koja ili glorifikuje ili otvoreno kritikuje Hitlera. Ta zamka je uspešno izbegnuta i mi posmatramo neutralno istorijsko viđenje ovog čoveka, sa svim svojim (ne)ljudskim osobinama.\nČinjenica je da je veoma teško povezati se sa ovim čovekom, pa su autori kao protagonistu odabrali sekretaricu. Na samom početku starica Junge govori svoje iskreno priznanje kako nije imala pojma o onome što se dešavalo van Berlina, i to, u kombinaciji sa mladom, naivnom Junge iz filma, ostavlja mnogo veći prostor da se ostvari određena simpatija prema akterima ove priče, a ekranizovano ih je čak 37 iz Hitlerovog bunkera. Svaki oficir, svaki vojnik, svaka sekretarica će ostaviti drugačiji utisak na svakog pojedinačnog gledalaca, a čak će i vaše mišljenje o Hitleru lutati od harizmatičnog političara, preko đavola na zemlji, pa sve do neshvaćenog starca kome su ideali pomutili razum.\nIskreno, nakon prvog gledanja zaista nisam znao šta da očekujem od filma. Pretpostavljao sam da podatak da se radnja 90% vremena dešava u bunkeru ne obećava previše akcije, ali je izvrstan scenario učinio da se ni ne oseti potreba za njom. Istina, pojedine scene predstavljaju test za vaše strpljenje, dok su neke mogle biti i izbačene, ali je najveći broj njih tu kako bi vam što više dočarao ono što se dešavalo tih dana u tom bunkeru. Videćete brojne paradoksalne scene (vegetarijanske obroke, proslave rođendana), pobliže se upoznati sa ljudima o kojima ste učili u udžbenicima iz istorije i brutalno iskreno ćete sagledati fašizam kroz prizmu njegovih kreatora. Na kraju, mora se pohvaliti kompletna ekipa filma jer je potrebna velika hrabrost da se napravi projekat koji na tako iskren način ekranizuje najcrnje momente sopstvene istorije.\nBruno Ganc u ulozi firera je jednostavno neverovatan, nemoguće je zamisliti nekog drugog glumca u njegovoj ulozi. Kada je on u sobi, sva pažnja je na njemu, kao da je veoma strog nastavnik tokom predavanja u školi. On ni u jednom momentu ne karikira svoj lik, niti ga preglašava, nebitno da li se dešava scena u kojoj Hitler viče na sve oko sebe ili vodi intiman razgovor sa pojedincima. Svaki put kada je naglašen u krupnom planu ili kada vidimo samo njegove obrise u pomrčini prostorije on radi ono što bi i trebalo, dodaje napetost i određeni užas čitavoj situaciji. Aleksandra Maria Lara je odlično tumačila svoj lik koji je odlično doziran i relativno simpatičan, ali povremeno beži u patetiku. Njima podršku pruža izvrsna plejada sporednih glumaca.\nSa tehničke strane projekat jednostavno nema mane. Majstorska režija koja stvara osećaj klaustrofobije u bunkeru, ali opet ostavlja prostor za likove, izvrsna montaža, rad kamere koji se dosta oslanja na hendšejk kako bi dočarao realnost situacija, prikazi pojedinih bitaka u Berlinu, kao i minimalni specijalni efekti – sve je na svom mestu i deluje kao kompletna celina. Posebno pohvaljujem rad kamere, koja odrađuje veoma veliki posao u stvaranju generalnog utiska, kao i maestralan zvuk i zvučne efekte. Primećuje se da se filmom prožima mali broj muzičkih delova.\nDownfall je vanvremensko filmsko iskustvo sa vrhunskim kvalitetom izrade i neverovatnim performansom Bruna Ganca koje ni najveće skeptike neće ostaviti ravnodušnim. Projekat koji ne staje ni na jednu stranu i koji treba da stoji rame uz rame sa najboljim ratnim filmovima svih vremena.


Kupovinom Komercijalne banke, NLB postaje treća najveća banka u Srbiji – Bankar.me\nUgovor o kupovini državnog udjela u Komercijalnoj banci po cijeni od 387 miliona eura potpisan je u Ministarstvu finansija u Beogradu, a finalizacija transakcije očekuje se u četvrtom kvartalu 2020. godine i podleže obaveznim regulatornim dozvolama od strane, između ostalog, Evropske centralne banke, Banke Slovenije i Narodne banke Srbije, kaže se u saopštenju NLB.\nKako se navodi, neisplaćena dobit i primanja radnika iz prošlih finansijskih godina biće isplaćena prije zatvaranja transakcije, a postojeći akcionari KB-a takođe će dobiti dividendu u iznosu od 50 odsto neto prihoda u 2019. godini, do maksimalno 38 miliona eura prije zatvaranja transakcije.\nOva transakcija jača prisustvo NLB-a, a takođe i fokus na tržištima jugoistočne Evrope, čime se konsoliduje pozicija najveće bankarske grupe sa sjedištem u regionu, kaže se u saopštenju, i dodaje da Srbija postaje najveća strana filijala NLB Grupe, doprinoseći sa oko 24 odsto povećanju imovine.\nKomercijalna banka donosi više od 770.000 aktivnih klijenata fizičkih lica i najveću prodajnu mrežu u zemlji, sa 203 ekspoziture uz postojeće NLB-ove ekspoziture u Srbiji. Filijale Komercijalne banke u Bosni i Hercegovini i Crnoj Gori takođe će doprinijeti poslovanju NLB-a na tim tržištima, kaže se u saopštenju.\nPOJMOVINLB Komercijalna banka privatizacija komercijalna banka\nPrevious Investitori uvjereni: ECB će dalje sniziti svoju kamatu\nSljedeći Uvoz četiri puta veći od izvoza


RTCG - Radio Televizija Crne Gore - Nacionalni javni servis :: Politika :: Za finansiranje partija ove godine 6,5 miliona eura\nNAJVIŠE DPS-u 18. 02. 2019. 16:24 >> 15:53 1\nZa finansiranje partija ove godine 6,5 miliona eura\nPolitičke partije u Crnoj Gori ove godine će iz državnog i lokalnog budžeta dobiti skoro 6,5 miliona eura.\nAgencija za sprječavanje korupcije, podsjetila je, da su Ministarstvo finansija i organi lokalne uprave nadležni za poslove finansija bili dužni da do kraja januara donesu Odluku o visini budžetskih sredstava za finansiranje redovnog rada političkih subjekata.\nNakon provjere, Agencija je konstatovala da su Ministarstvo finansija i svih 25 lokalnih uprava donijeli i objavili Odluku.\nNajviše novca iz budžeta dobiće Demokratska partija socijalista, 2,5 miliona eura.\nDemokratski front dobiće 190,2 hiljade eura, dok će pojedinačno Nova srpska demokratija dobiti 407,2 hiljade, Demokratska narodna partija 215,9 hiljada, Pokret za promjene 244,8 hiljada eura, a Radnička partija 50,6 hiljada eura.\nZa rad Demokratske Crne Gore biće izdvojeno 690 hiljada, Socijaldemokrata 372,1 hiljada, Socijaldemokrtske partije 326,5 hiljada eura.\nSocijalističkoj narodnoj partiji namijenjeno je 273,6 hiljada eura, Bošnjačkoj stranci 275 hiljada, Demosu 223,7 hiljada eura.\nKoalicija Albanci odlučno (Albanska Alternativa, Forca, DUA) dobiće 206 hiljada, Građanski pokret URA 169,7, a Hrvatska građanska inicijativa 154 hiljade eura.


FDA: IQOS je proizvod modifikovanog rizika : Nadlanu.com\nObjavljeno 10. jul 2020. / 14:00:28\nAmerička agencija za hranu i lekove (FDA) donela je odluku da se IQOS, proizvod kompanije "Filip Moris koji zagreva a ne sagoreva duvan, može svrstati u kategoriju "duvanskih proizvoda modifikovanog rizika" (MRTP), kao i da je informisanje potrošača da je izloženost štetnim materijama prilikom korišćenja ovog uređaja u skladu sa promocijom javnog zdravlja. IQOS sistem za zagrevanje duvana je prvi i jedini elektronski proizvod koji koristi nikotin, a koji je FDA svrstala u kategoriju "proizvoda modifikvanog rizika".\nKako je obrazložena ta odluka, IQOS zagreva, a ne sagoreva duvan i korišćenjem tog uređaja značajno se smanjuje proizvodnja štetnih i potencijalno štenih materija, a naučna istraživanja potvrđuju da potpuni prelazak sa klasičnih cigareta na IQOS umanjuje izloženost organizma štetnim i potencijalno štetnim materijama.\n- Ova odluka FDA-a predstavlja istorijsku prekretnicu u oblasti javnog zdravlja. Ona značajno nadograđdjuje rastući naučni konsenzus da je IQOS bolji izbor od nastavka pušenja - rekao je generalni direktor kompanije "Filip Moris" za jugoistočnu Evropu Aleksandar Jakovljević. On je dodao da se IQOS sistem za zagrevanje duvana fundamentalno razlikuje od tradicionalnih cigareta i da zato mora da ima različit regulatorni okvir.\nJakovljević je naveo da saradnja vlada i organizacija koje se brinu o javnom zdravlju, kakva je ovom prilikom postojala u SAD, ubrzala bi prelazak punoletnih pušača na proizvode koji su bolji izbor za njihovo zdravlje.\nŠta pušače, doktore, fitnes i zdravlje stavlja u "isti koš"?\n- I dalje je jedina opcija koja sa sobom ne nosi nikakav rizik nikad ne početi ili potpuno ostaviti sve nikotinske proizvode, ali za one koji ne prestanu najbolje što mogu uraditi je da potpuno predju na kontrolisane, naučno utemeljene, bezdimne proizvode. Zaključno sa 31. martom ove godine je 10,6 miliona pušača širom sveta potpuno ostavilo cigarete i prešlo na IQOS - rekao je Jakovljević.\nOcenio je da inovacije poput IQOS mogu dramatično ubrzati smanjenje broja pušača, što je prilika veka koja se ne sme propustiti.\nOdluka da se Filip Moris-u odobri MRTP aplikacija kojom se IQOS sistem svrstava u kategoriju duvanskih proizvoda modifikovanog rizika usledila je nakon sveobuhvatne analize obimne naučne dokumentacije koju je kompanija agenciji predala u decembru 2016. godine.\nToj odluci prethodila je dozvola FDA-a iz aprila 2019, kojom je omogućena komercijalizacija IQOS-a na američkom tržištu.\nAleksandar Jakovljevićduvanski proizvodfilip morisIQOSpušenje


Google optužen za špijunažu\nGoogle optužen za špijunažu – Personal magazin\nKompanija “Google ” je ilegalno pratila aktivnosti više miliona osoba koje koriste njen Internet navigator “Safari”, objavio je američki privredni dnevnik Wall Street Journal. “Google ” je to mogao da…\nKompanija “Google ” je ilegalno pratila aktivnosti više miliona osoba koje koriste njen Internet navigator “Safari”, objavio je američki privredni dnevnik Wall Street Journal.\n“Google ” je to mogao da realizuje preko specijalnog programskog koda instaliranog u komandama “Safarija”, preneli su francuski elektronski mediji.\nWSJ je, ipak, naveo da je navigator napravljen tako da se mogu blokirati te vrste praćenja.\n“Google”, koji je verovatno odmah prekinuo praćenje kada su ga kontaktirali iz dnevnika, odbacio je optužbu da je ugrozio privatnost veb korisnika, navodeći za dnevnik da ti cookies ne prikupljaju lične podatke, dok su iz “Epla” saopštili da upravo rade na prekidu tih postupaka.\nPraćenje je otkrio istraživač s univerziteta “Stenford” Džonatan Mejer (Jonathan Mayer), čiju je tvrdnju potvrdio i drugi inženjer Aškan Soltani (Ashkan Soltani) koga je WSJ pozvao da obavi drugu ekspertizu.\nGoogle optužen za špijunažu was last modified: February 21st, 2012 by Redakcija\nSAOP u Slovenačkom poslovnom klubu predstavio elektronsko poslovanje preduzećima u Srbiji\nEric Schmidt prodaje akcije Google-a


Ako imate pitanja, kontaktirajte nas na: + 387 51 963 2937\nPraksa za poslove prodaje i marketinga uz mogućnost zaposlenja\nJedinstvena prilika za studente - Program prakse kroz rad s mentorima, edukaciju, treninge i upoznavanje s poslovanjem BitLab-a.\nPod sloganom „Radost, entuzijazam, učenje i timski rad“, BitLab d.o.o. Banja Luka pokreće program studentskih praksi.\nUpravljanje projektima, vještine prezentovanja, liderske sposobnosti, poslovna komunikacija i efikasno upravljanje vremenom te prodaja i marketing samo su neke od oblasti u kojima će se polaznici programa BitLab Praksa imati priliku usavršavati.\nKonkurs je otvren do pronalaženja adekvatnih kandidata.\nPopuniti prijavni obrazac\nBroj posjeta: 5844\nAdresa : Jevrejska bb\nAnkete i formulari


Crnadak: Realizacija prijetnje Dodika da će se osvetiti Banjaluci\nYou are at:Home»Vijesti»Crnadak: Realizacija prijetnje Dodika da će se osvetiti Banjaluci\n“Kao narodni poslanik iz Banjaluke upozoravam javnost da SNSD idejom o današnjem usvajanju navodnog smanjenja poreza na nepokretnosti na gradskoj skupštini ima želju da parališe Banjaluku i njene institucije”, rekao je potpredsjednik PDP-a i poslanik u NSRS Igor Crnadak.\nCrnadak kaže da je “ovaj potez SNSD-a je direktan udar na građane Banjaluke, čime pokazuju da im je od interesa građana važnije da pokušaju nanijeti političku štetu PDP-u i novom gradonačelniku”.\n“Uzimanje 4 miliona KM građanima Banjaluke iz budžeta je realizacija prijetnje Milorada Dodika iz izborne noći da će se osvetiti Banjaluci, jer se na ovaj način ugrožava funkcionisanje Doma zdravlja, realizacija projekata kao što su besplatni udžbenici i generalno otežava život u Banjaluci“, kaže Crnadak.\nOn dodaje da će “poreska smanjenja koja predlaže SNSD samo pogodovati onima koji imaju hiljade kvadrata stambenog prostora i najbogatijim biznismenima, dok najbrojnije porodice, sa jednim stanom i mali privrednici neće imati nikakvu korist”.\n“Ovo je licemjeran i pokvaren potez SNSD-a, jer ako istinski želi da rastereti privredu, SNSD treba da djeluje preko Vlade Republike Srpske i smanji doprinose na plate, porez na dobit, ukine nepotrebne parafiskalne namete i slično. SNSD vuce očajnicke poteze jer je, kroz afere “Akvana”, “Bilbordi”, “Civilna zaštita” i druge počelo razotkrivanje načina na koji su godinama pustošili Banjaluku, ali moraju znati da će se ovaj proces nastaviti i da ga nikakvim prijetnjama, pa čak i otvorenim napadima na Banjaluku, ne mogu zaustaviti“, kaže Crnadak.\nOn na kraju poziva sve odbornike u Skupštini grada da “na današnjoj sjednici, prije svega, misle svojom glavom i ne dozvole da im osvetničke ideje partijskih lidera budu ispred dobrobiti građjana koji su ih birali”.


Koncesiju za beogradski aerodrom želi 27 svjetskih kompanija | Ekonomija Srbije, Srbija | Al Jazeera Balkans\nKoncesiju za beogradski aerodrom želi 27 svjetskih kompanija\nPremijer Srbije kaže kako je riječ o firmama iz Francuske, Kine, Njemačke i Rusije.\nPri odabiru koncesionara vodit će se računa o kvalitetu, garanciji i cijeni, osim toga da to mora biti renomirana firmaArhiva\n"Za koncesiju za Aerodrom 'Nikola Tesla' u Beogradu zainteresirano je 27 kompanija", izjavio je u ponedjeljak premijer Srbije Aleksandar Vučić, koji je govorio povodom otvaranja Centra za objedinjene usluge Etihada, prenosi agencija Tanjug.\nVučić je na pitanje novinara rekao kako ne može navesti imena firmi zato što je interes ogroman, navodeći kako su četiri iz Francuske, četiri iz Kine te iz Njemačke i Rusije, kao i da je riječ o najmoćnijim kompanijama.\n"Ogroman interes vlada za aerodromom. Naš aerodrom je mnogo jači, moćniji i veći od drugih u regionu, a to mnogo govori o našoj zemlji", konstatirao je on, ukazujući kako se ranije za zagrebački aerodrom javilo 10 ponuđača.\nVučić je kazao kako će se pri odabiru koncesionara voditi računa o kvalitetu, garanciji i cijeni, osim toga da to mora biti renomirana firma.\nPrema njegovim riječima, bit će velika borba za koncesiju s obzirom na to da svi vide Beograd kao važno i značajno mjesto, čvorište svih puteva, ne samo u jugoistočnoj Evropi već i cijelom Starom kontinentu.\nObaveze prema radnicima\nOsvrnuvši se na negativne komentare, za koje kaže kako su zlonamjerni, šef Vlade Srbije objasnio je kako država ne gubi koncesijom ništa, već samo dobija nešto.\n"Sve ostaje u našem vlasništvu, samo što neko dolazi da ulaže ogroman novac. Sve to možemo da uradimo samo zato što imamo uspešnu nacionalnu aviokompaniju i dobar aerodrom. Pre tri godine nismo mogli ni da pomislimo da imamo zaradu od 50 miliona evra, a danas možemo, uz koncesionara, da ostvarimo 350, uz 700 miliona evra investicija. To je ogroman novac, o kojem nismo ni sanjali", rekao je Vučić.\nPrema njegovim riječima, sada su predate neobavezujuće ponude, u junu ili junu bit će obavezujuće, a do kraja godine treba se završiti čitava operacija u vezi s aerodromom.\n"Treba da pronađemo najbolje, uzmemo najviše para i najviše zaradimo za zemlju", kazao je on te dodao kako će koncesionar imati obavezu prema radnicima i zaposlit će veći broj ljudi zato što će i kapacitet aerodroma biti povećan.\nKoncesija beogradskog aerodroma: Šta će biti sa 400 miliona eura\nKontekst: Koncesije aerodroma\nProtest na beogradskom aerodromu zbog novih ugovora


Poljska može da sruši EU - 09.12.2016, Sputnik Srbija\nPoljska ima istu moć kao i Nemačka u Evropskoj uniji i sudbina EU zavisi od poljske vlade podjednako kao što zavisi od nemačke vlade na čelu sa kancelarkom... 09.12.2016, Sputnik Srbija\nevropa, vesti, svet, poljska, donald tusk, evropska unija (eu)\n09:17 09.12.2016 (Osveženo: 09:43 09.12.2016)\n© AFP 2022 / Janek Skarzynski Poljski parlament\nPoljska ima istu moć kao i Nemačka u Evropskoj uniji i sudbina EU zavisi od poljske vlade podjednako kao što zavisi od nemačke vlade na čelu sa kancelarkom Angelom Merkel, izjavio je danas predsednik Evropskog saveta Donald Tusk.\nOn je u intervjuu za nedeljnik „Polska“ optužio Jaroslava Kačinjskog, bivšeg premijera i lidera vladajuće Partije prava i pravde da o Evropskoj uniji govori na najgori mogući način, te da često šalje negativne signale Briselu, što podriva kredibilitet Poljske kao pouzdanog partnera, prenosi „Politiko“.\nPoljska želi da reformiše EU\n15 Novembar 2016, 18:28\n„U situaciji kad neka zemlja ima svog predstavnika na najvišoj poziciji u Evropi i zlovoljna je zbog toga, ona ne može da bude tretirana sasvim ozbiljno, i to je ovde problem“, rekao je Tusk aludirajući na svoje dugogodišnje nesuglasice sa predstavnicima aktuelne poljske vlasti.\nNa kraju krajeva, budućnost EU zavisiće od „dobre volje i jasne solidarnosti njenih članica — uključujući Poljsku, a ne samo jednog lidera“, rekao je Tusk odgovarajući na pitanje da li misli da je nemačka kancelarka Angela Merkel poslednja nada za liberalne demokratije u Evropi.\nOn je ocenio da će uloga Nemačke rasti posle odluke Britanije da izađe iz EU i pobede Donalda Trampa u SAD, ali je upozorio da ne može jedna osoba pojedinačno da zaštiti EU, ili demokratiju od nestabilnosti i šokova sa kojima se povremeno suočavamo.\nNjegov glavni zadatak je, kako je dodao, da spreči da Poljska postane izolovana na periferiji Evrope u slučaju da se EU raspadne za deset godina.\nTusk je dodao da se na sastancima u Briselu veoma trudi da ukaže da ponašanje Varšave „nema nikakve veze sa time šta Poljaci misle o Evropskoj uniji“.


Podrška Evropske unije upravljanju migracijama u Republici Srbiji Čas rekreativnog veslanja za decu - Podrška Evropske unije upravljanju migracijama u Republici Srbiji\nU četvrtak 4. jula 2019. godine, u okviru Podrške Evropske unije upravljanju migracijama, održana je akcija rekreativnog veslanja u Beogradu.\nSportsko-rekreativni događaj je bila prilika za decu i mlade migrante iz Doma „Jovan Jovanović Zmaj“ i Centra za smeštaj maloletnih lica bez pratnje roditelja ili staratelja u Beogradu da načine prve korake u veslačkom sportu.\nDečaci i devojčice migranti su se obišli prostorije Veslačkog kluba “Sava” i zajedno sa svojim vršnjacima koji već treniraju u ovom klubu, upoznali se sa uspesima veslačkog kluba i naučili osnovna pravila za korišćenje opreme na vodi.\nPored veslanja, mladi su odmerili snage i u odbojci na pesku i košarci.\nSve aktivnosti na vodi su sprovedene uz superviziju iskusnih trenera i u sigurnom školskom čamcu, poznatom kao „Galija“. Mladi migranti su pozvani da se aktivno priključe veslačkom sportu i da razvijaju svoje sposobnosti u klubu „Sava“.\nSjajnu energiju, zainteresovanost i lepo raspoloženje mladi veslači i njihovi gosti iz zemalja Bliskog istoka su pretočili u sinhronizovane zaveslaje i time uspešno završili svoj prvi čas veslanja.\nAkcije socijalne kohezije podstiču razvijanje različitih sposobnosti, ali i razmenu iskustva između dece sa različitim kulturnim miljeom, običajima i tradicijom.


Milivoje Katnić - Sputnjik Srbija\n03:43 15 Jun 2021\nCrnogorski tužilac: Ja deo Đukanovićeve hobotnice? Fejk njuz!\nSpecijalni državni tužilac Crne Gore Milivoje Katnić održao je danas konferenciju za medije, na kojoj je saopštio da je postupak za raspisivanje međunarodne potjernice za predsjednikom „Atlas grupe“ Duškom Kneževićem u toku i da su podaci dostavljeni centrali Interpola.\nMedojević na saslušanju zbog „ratnih zlostavljanja“\nLidera Pokreta za promene Nebojša Medojević pozvalo je Specijalno policijsko odeljenje na razgovor zbog saznanja o navodnim zlostavljanjima za vreme ratnih dešavanja.\nKatnić optužio Srbiju: Sa Zlatibora pripreman napad na Crnu Goru\nOptužba crnogorskog specijalnog državnog tužioca Milivoja Katnića da je Srbija na dan izbora 16. oktobra dozvolila specijalnim jedinicama GRU iz Rusije da na Zlatiboru pripremaju napad na Crnu Goru zahtjeva hitnu reakciju i Srbije i Ruske Federacije, smatra lider Pokreta za promjene Nebojša Medojević.\nVrhovni tužilac zadržao Katnića na „državnom udaru“\nVrhovni državni tužilac Ivica Stanković odbio je zahtev advokata odbrane za izuzeće glavnog specijalnog tužioca Milivoja Katnića i svih specijalnih tužilaca u slučaju „državni udar“.\nNišta nije sveto: Crnogorski tužilac špijunira advokate\nKontroverze oko afere „državni udar“ u Crnoj Gori se nastavljaju — specijalni tužilac Milivoje Katnić objavio je transkripte advokata odbrane i njihovih klijenata. Katnić treba da se izjasni: da li je za špijuniranje advokata ili za vladavinu prava.


Tradicionalni Sajam meda i vina, koji je okupio 25 izlagača iz Srpske i Crne Gore, otvoren je danas u Trebinju, čime je počelo obilježavanje krsne slave grada – Svetog Preobraženja Gospodnjeg.\nOrganizator Sajma je trebinjski Agrarni fond.\nDirektor trebinjskog Agrarnog fonda Veselin Dutina istakao je da je na ovogodišnjem sajmu, osim proizvođača meda i pčelinjih proizvoda, prisutno 12 vinarija koje su članovi Udruženja vinara i vinogradara “Vinos”.\nGradonačelnik Trebinja Mirko Ćurić rekao je da je potrebno više raditi na reklamiranju hercegovačkih proizvoda koji su kvalitetni i prepoznatljivi.\nOn je istakao da grad Trebinje pruža podršku proizvođačima koji su odlučili da pokrenu vlastiti biznis, poručivši da će tako biti i ubuduće.\nMeđu izlagačima koji su danas prezentovali svoje proizvode je Tamara Šišić, koja je ponudila med i vino.\nŠišićeva je navela da se osim proizvodnjom meda, njihovo gazdinstvo bavi i proizvodnjom likera, rakije, džemova i slatkog od meda.\nTrebinjac Nikola Barzut prezentovao je ovogodišnji med od žalfije i kadulje, ali i prošlogodišnji jesenji med od vrijeska.\nBarzut je rekao da se ovaj med može smatrati organskim, budući da ga pčele skupljaju sa hercegovačkih ljekovitih trava.\n“Sajmovi su važni radi prezentacije proizvoda, što proizvođačima dalje pomaže da postanu prepoznatljivi i povežu se sa potencijalnim kupcima”, rekao je Barzut.\nObilježavanje krsne slave grada Trebinja biće nastavljeno večeras prazničnim večernjem u Sabornom hramu Svetog Preobraženja Gospodnjeg, izložbom slika povodom 110 godina od rođenja slikarke Milene Šotra Gaćinović u Muzeju Hercegovine i koncertom Policijskog orkestra MUP-a Republike Srpske na Trgu Slobode.\nOtvoren Sajam meda i vina – U Gradskom parku 25 izlagača


Đurović: Najbitnije je da su mladi u sportu - Trebevic.net\nTrener Atletskog kluba “Glasinac” Neđo Đurović, koji je i najuspješniji trener u Republici Srpskoj za 2018. i 2019. godinu izrazio je žaljenje što atletičari sokolačkog kluba, koji su i reprezentativci Srpske i BiH ne mogu da nastave uspješno započetu sezonu, ali se nada da će situacija izazvana virusom korona ubrzo biti prevaziđena.\n– Sve nevolje prođu pa i će i ova, ali je najbitnije da se mladi ljudi bave sportom, da shvate da je budućnost u zdravom načinu života, te da su njima razvija takmičarski duh – rekao je Đurović i čestitao svim sportistma Srpske i BiH Međunarodni dan sporta.\nOn je povodom 6. aprila – Međunarodnog dana sporta naglasio da su članovi “Glasinca” dobro trenirali tokom zime i da su već na samom početku ove godine postigli dobre rezultate, te naveo da je atletičarka Sara Lučić na dvoranskim prvenstvima u Novom Sadu i Beogradu skokom u vis od 85 centimetara najavila uspješnu sezonu.\nĐurović je podsjetio da je atletičar ovog kluba Mihajlo Memedović na pojedinačnom prvenstvu BiH početkom februara u Zenici i na Prvenstvu Srbije u višebojima u Boegradu, postavio nove rekorde za junire u skoku u dalj, rezultatom 6,98 metara i u sedmoboju za mlađe juniore sa 4.505 bodova.\nPrema njegovim riječima, Mladena Petrušić iz “Glasinca”, najbolja atletičarka Srpske za 2018. i 2019. te najbolji sportista opštine Sokolac za prošlu godinu, šampionka Balkana u semoboju, pripremala se za nove rekorde u takmičenju na otvorenom, ali zbog ove situacije nije nastupala.\nTrener sokolačkog Atletskog kluba istakao je da mnogo očekuje i od Aleksandra Lučića, koji je među najboljim bacačima koplja u Srpskoj i BiH.\nĐurović je naglasio da je “Glasinac” već dugi niz godina među vodećim klubovima BiH i Republike Srpske i već pet/šest puta proglašeni za najuspješniji klub opštine Sokolac,te da ove godine obilježava 20 godina od obnavljnja rada ranijeg kluba.


Novogodišnji humanitarni koncert Horskog festivala "Slobodan Bursać"\nNovogodišnji humanitarni koncert Horskog festivala „Slobodan Bursać“\nTradicionalni novogodišnji humanitarni koncert Horskog festivala „Slobodan Bursać“ – „Praznične horske čarolije“ biće održan u subotu, 22. decembra, od 19 časova, u Baroknoj sali Gradske kuće u Zrenjaninu.\nNa programu su dečije pesme novogodišnjeg i božićnog karaktera. Koncert se održava u okviru promotivnih aktivnosti šestog Horskog festivala „Slobodan Bursać” koji će biti održan u junu 2019. godine.\nU okviru programa će nastupiti Dečiji hor Kulturnog centra Zrenjanina – dirigentkinja Senka Milisavljević; Dečiji hor „SuperNova” – dirigent Marko Pejčić; i Dečiji hor „Prepodobni Rafailo Banatski” – dirigent Predrag Nenin.\nUlaznice za ovaj koncert su slatkiši i slane grickalice od kojih će biti napravljeni paketići za decu na dečijem odeljenju Opšte bolnice „Đorđe Joanović”.\n„Ovom prilikom pozivamo i sve koji su u mogućnosti da doniraju igračke i knjige za decu, koje će takođe biti donirane ovom odeljenju. Prilikom podele paketića biće izvedena i novogodišnja predstava za decu na odeljenju, koju će izvesti mladi iz Cekoma – Centra za kreativno odrastanje i multikulturalnu saradnju“, navode organizatori.\nOrganizatori akcije, odnosno programa su KulturKick Creative Productions i Kulturni centar Zrenjanina, a sponzor manifestacije je trgovački lanac PerSu.\nTagoviHorski festival "Slobodan Bursać" KulturKick Kulturni centar Zrenjanina novogodišnji humanitarni koncert\nNaredne nedelje izložba radova pristiglih na elektronski konkurs\nPROGRAM NA BAGLJAŠU: Sećanje na glumca Radovana Lukovića


Testiranje « CEH\nOsobe koje već posjeduju određeni nivo znanja španskog ili b/h/s jezika kao stranog, a koje su zainteresovane da pohađaju neki od naših kurseva, pristupaju besplatnom testiranju koje se sastoji iz pismenog i usmenog dijela.\nPismeni se dio testiranja, odnosno klasifikacioni test, bazira na principu „od lakšeg ka težem“, tako da nije neophodno dati odgovore na sva ponuđena pitanja. Završni dio obuhvata pisanje kratkog sastava čija tema približno odgovara razini stečenih jezičkih znanja kandidata. Za klasifikacioni test kandidat ima na raspolaganju najviše sat vremena.\nUsmeni dio testiranja se sastoji od razgovora sa nastavnikom-ispitivačem koji traje desetak minuta. Nakon obavljenog razgovora, nastavnik preporučuje budućem polazniku nivo koji je u skladu sa rezultatima testa.


RTS :: Otvorena deonica auto-puta Vladičin Han–Donji Neradovac\nEkonomija Otvorena deonica auto-puta Vladičin Han–Donji Neradovac\nsubota, 28. nov 2015, 12:51 -> 20:54\nOtvorena deonica auto-puta Vladičin Han–Donji Neradovac\nGrađani Srbije najkasnije do marta 2017. godine moći će auto-putem da putuju od Horgoša do Preševa i od Horgoša do Dimitrovgrada, poručio premijer Aleksandar Vučić. Tehnički direktor grčke kompanije "Terna" kaže da je puštanje u saobraćaj deonice auto-puta Vladičin Han-Donji Neradovac veliki događaj koji je važan kako za taj kraj tako i za celu Srbiju.\nPremijer je rekao da je dolazeći na otvaranje deonice auto-puta prošao kontrolu, ističući da putu ništa ne nedostaje i primetio da taj deo puta izgleda kao pista.\n"Sada smo došli tim auto-putem, i kao pista izgleda. Šta mislite da mu nedostaje", rekao je Vučić odgovarajući na pitanje novinara da li će biti još radova na toj deonici.\nNaveo je da je kontrolu projekta radila firma "Luj Beržer" i da je taj nadzor jako dobar.\nUpitan da li će biti postavljene naplatne rampe i kako će to biti rešeno, premijer je rekao da će biti napravljen zatvoren sistem poput onog na deonici Beograd–Vrbas, a da će vozači putarinu da plaćaju manje, jer će plaćati samo dokle se voze, a ne celu deonicu.\n"Od Horgoša do Preševa, od Horgoša do Dimitrovgrada moći ćete svuda da idete auto-putem najkasnije do marta 2017. a pokušaćemo da to bude do kraja sledeće godine", rekao je Aleksandar Vučić na otvaranju deonice auto-puta Vladičin Han-Donji Neradovac na Koridoru 10 kod Vranja u dužini od 26,3 kilometara.\n"Kada pogledate da smo skoro 30 kilometara odjednom pustili, da će ljudi moći da za 10-15 minuta skrate svoje putovanje, a do maja ćemo da otvorimo deo puta Grabovnica-Grdelica. Ostaje još 28,7 kilometara i to ćemo završiti za godinu i neki mesec jer me stalno slažu, pa sam im mesec ili dva dodao. Mi do svojih obećanja stalno držimo i to ćemo da ispunimo", rekao je premijer.\n"Ovaj auto-put je razvojni projekat", rekao je premijer koji je obećao nove investicije i nova radna mesta – u Vranju 2.000, u Vladičinom Hanu 400, u Nišu takođe oko 2.000...\nKako je rekao, radiće se na posebnim subvencijama za one koji hoće da investiraju u ove krajeve i da ovo "ne bude dolina gladi već dolina razvoja".\nDodao je, međutim, da se ne može sve promeniti za mesec ili dva ali da hoće u narednim godinama. "Budite uvereni u to", poručio je Vučić.\nZahvalio je i Koridorima Srbije, Svetskoj banci kao i potpredsednici Vlade i ministarki saobraćaja Zorani Mihajlović na uloženom trudu i naporima da se ovaj projekat završi ovako uspešno.\nVučić je zahvalio grčkoj kompaniji "Terna", izvođaču radova i dodao da su pokazali da imaju reference i za buduće poslove u Srbiji.\nPremijer je naveo i da je u poslednjih godinu dana izgrađeno 316 malih i velikih mostova, a da je plan da se u 2016. otvori više od 500 mostova u Srbiji. Primetivši da "neki pričaju da se to ne vidi", ocenio je da ljudi koji žele dobro svojoj zemlji to itekako vide.\nPremijer je dodao da će se saradnja sa Svetskom bankom nastaviti da smo od nje dobili pohvale ali i da smo razumeli i upozorenja oko 17 preduzeća...\n"Mnogo nas posla čeka", rekao je Vučić, ali i podvukao da se pošten rad isplati.\n"Nastavićemo pošteno da radimo, da gradimo Srbiju i ona će biti normalna, pristojna i uspešna zemlja. Nećemo da stanemo ni da se uplašimo", poručio je premijer i dodao da će sve ono što nije rađeno 30, 40 pa i 70 godina biti urađeno u narednih nekoliko.\nSvima koji su se smejali na sve što se radi poručio je da dođu i vide "ovu pistu a ne auto-put" i da onda kažu da li im je i dalje smešno.\nPozvao ih je i da na proleće dođu u Vladičin Han navodeći da će tamo posle desetina godina početi ljudi da se zapošljavaju.\n"Teško, naporno, odgovorno i pošteno ćemo da radimo. Pobedićemo, obračunaćemo se sa kriminalcima i obezbediti građanima posao", poručio je Vučić rekavši okupljenim građanima da će se videti na proleće u Vladičinom Hanu i Vranju gde će biti otvorene nove fabrike.\nPremijer je, odgovarajući na pitanja novinara, rekao i da 14. decembra ide u Brisel na međuvladinu konferenciju gde će, kako je naveo, otvoriti prva dva pregovaračka poglavlja za pristupanje Srbije Evropskoj uniji.\n"Dobra infrastruktura ključ ekonomskog razvoja"\nSvetska banka kreditom od 388 miliona dolara podržala je izgradnju ove veoma značajne balkanske saobraćajnice koja prolazi kroz Srbiju.\nŠef kancelarije Svetske banke u Srbiji Toni Verhejen rekao je da je otvaranje Koridora 10 rezultat višegodišnjeg teškog rada Vlade Srbije, Koridora Srbije i izvođača radova i pokazatelj da takav složeni projekat može da se ostvari i završi blagovremeno i to da bude kvalitetan.\nIstakao je da su dobra infrastruktura i povezivanje ključ ekonomskog razvoja i poručio da se nada da će danas otvorena deonica doprineti razvoju kako te opštine tako i Srbije.\nVerhejen je dodao i da je integracija srpske saobraćajne mreže u regionalnu mrežu TENT od ključnog značaja za srpsku ekonomiju i regionalni razvoj, ističući da je Koridor 10 najavažniji koridor u Srbiji koji poboljšava regionalnu povezanost naše zemlje sa svojim susedima.\n"Nedavno završeni samit za Zapadni Balkan u Beču, potvrdio je značaj Koridora 10 i odredio ga je kao srž mreže koridora", dodao je Verhejen.\nPodsetio je da je 2009, kada je počeo projekat, bilo mnogo skepticizma, da su mnogi sumnjali u mogućnost države da ga završi, ali da je današnje puštanje u saobraćaj deonice pokazatelj da je sve moguće ako postoji naporan rad, dobra volja i posvećenost države.\nTehnički direktor grčke kompanije "Terna" Jorgos Perdikaris izjavio je da je puštanje u saobraćaj deonice auto-puta Vladičin Han–Donji Neradovac veliki događaj koji je važan kako za taj kraj tako i za celu Srbiju.\n"Uložili smo sve napore da ovaj projekat bude referenca za našu kompaniju, ali da ostane kad odemo odavde, kao bitan infrastrukturni projekat na korišćenje bratskom narodu Srbije", rekao je direktor "Terne", koja je izvođač radova na toj deonici.\nRekao je da je bilo tehničkih i vremenskih, te proceduralnih problema koji su se vremenom pojavljivali, ali da su oni prevaziđeni zahvaljujući zalaganju i razumevanju učesnika.\nPerdikaris je rekao da je siguran da je doprinos kompanije u ovom poslu odlična preporuka za dalju uspešnu saradnju, posebno kako je dodao, imajući u vidu da je izgradnja auto-puta od strateškog interesa svake zemlje koja brine o svom razvoju.\nZahvalio se svima i istakao da su Srbija i Grčka naporno radili na okončanju projekta, a posebnu zahvalnost uputio je Ministarstvu građevinarstva, saobraćaja i infrastrukture.\nŠest nadvožnjaka, petlja kod Vranja i 24 mosta, svrstavaju ovu deonicu u red zahtevnijih na južnom kraku Koridora. Problema je ovde bilo i sa espropiracijom zemljišta, ali su i oni rešeni.\n"Na E-75 je ostalo da se još petnaestak miliona da se isplati eksproprijacije, a na putu ka Bugarskoj je ostalo oko dvadesetak miliona. Sve ono što je zaostalo jeste tamo gde su ljudi ušli u sudski proces, nezadovoljni cenama. Međutim, te cene određuju poreske uprave", ističe direktor Koridora Srbije Dmitar Đurović.\nRadovi na deonci od Vladičinog Hana do Donjeg Neradovca trajali su tri godine. "Terna" je angažovala lokalno stanovništvo, koje je uglavnom bilo bez posla.\n(ponedeljak, 30. nov 2015, 09:11) - anonymous [neregistrovani]\nSamo napred nema zaustavljanja dok se ne zavrsi i koridor 11, svaka cast.\n(subota, 28. nov 2015, 16:49) - Чича из Шумадије [neregistrovani]\nНије то мало 26,3 км\nДа су по 1 км годишње отварали Мрка и Веља... која заблуда...\n(subota, 28. nov 2015, 15:34) - Reuf Bajramović [neregistrovani]\n(subota, 28. nov 2015, 14:29) - anonymous [neregistrovani]


SREBRO ODBOJKAŠICA ZASAD NAJVEĆI USPEH: Napad na zlato u Beogradu | Univerzitetski sportski savez Srbije\nPrvo srebro i najveći uspeh za Srbiju u dosadašnjem toku Evropskih univerzitetskih igra u Koimbri ostvarile su odbojkašice Beogradskog univerziteta. Izabranice Ivana Bulića nastavile su tradiciju osvajanja medalja na studentskim takmičenjima. Nažalost, zlato je ponovo izostalo, ali za dve godine Igre dolaze u naš glavni grad, a odbojkašice ne kriju da ih u Beogradu interesuje isključivo zlatna medalja.\n-Došli smo u Koimbru sa prethodno odrađena tri treninga, sklopili smo ekipu deset dana pred polazak, tri dana putovanja, a onda je usledilo takmičenje po grupama, polako smo dizali formu kako je takmičenje odmicalo i u najbitnijoj utakmici, četvrtfinalu, uspeli smo da nadigramo Nemice. Polufinale je bilo veoma zahtevno, psihološki i fizički, bez potrebe se igralo u pet setova, a u meču za zlato sam pretpostavio šta će se dogoditi, Švajcarkinje su bile mnogo spremnije od nas. Čestitam devojkama na svemu što su pokazale, ostaje žal, ali nadamo se da ćemo u Beogradu konačno uspeti da osvojimo najsjajnije odličje. Sa samo malo boljom organizacijom i više treninga, sve bi ovo bilo drugačije, ali zahvaljujem se svima koji su nas poslali ovde i verovali u nas – rekao je Ivan Bulić, koji je u svom prvom samostalnom trenerskom poslu ostvario izvanredan uspeh.\nSrbija je do sada na Igrama u Portugaliji osvojila tri medalje. Prve su nas obradovale bronzane rukometašice Univerziteta u Beogradu, a pored njih i odbojkašica na podijum su se popeli i Niški odbojkaši, koji kućama nose bronzanu medalju.\nU nastavku takmičenja srpske košarkašice, košarkaši i futslaeri pokušaće da donesu nove medalje za Srbiju, a nadamo se da ćemo dočekati i prvu zlatnu medalju na ovogodišnjim Igrama u Koimbri